text:
ΕΛΛΗΝΙΚΗ ΔΗΜΙΟΥΡΓΙΑ ΑΝΑΠΤΥΞΙΑΚΟΥ ΠΕΡΙΒΑΛΛΟΝΤΟΣ: Ηλεκτρονικός έλεγχος στις δηλώσεις εισφορών και απασχολουμένων
 Σύστημα ηλεκτρονικών διασταυρώσεων των στοιχείων των επιχειρήσεων του ΙΚΑ και του Σώματος Επιθεωρητών Εργασίας θα εγκατασταθεί από το 2011. Στόχος η μείωση της γραφειοκρατίας για τις επιχειρήσεις και ο εντοπισμός της αδήλωτης εργασίας που κοστίζει στα ταμεία 10 δισ. ευρώ.
 Σύστημα ηλεκτρονικών ελέγχων των επιχειρήσεων για την εργασία και την ασφάλιση που «δηλώνονται» στο ΙΚΑ, στο Σώμα Επιθεώρησης Εργασίας και στον ΟΑΕΔ εγκαθιστά το υπουργείο Εργασίας μέσα στο 2011.
 Το νέο - κοινό για τους τρεις παραπάνω φορείς - σύστημα, όπως εκτιμά η ηγεσία του υπουργείου, θα λειτουργήσει ως ένα ισχυρό «όπλο» κατά της αδήλωτης εργασίας και της εισφοροδιαφυγής (σημειωτέον τα ασφαλιστικά ταμεία χάνουν έσοδα 10 δισ ευρώ σε ετήσια βάση), θα αποδεσμεύει προσωπικό για την αύξηση των επιτόπιων ελέγχων στις επιχειρήσεις ενώ θα μειώσει τη γραφειοκρατία (όλες οι υποχρεώσεις των εργοδοτών προς το ΙΚΑ, το ΣΕΠΕ και τον ΟΑΕΔ θα διεκπεραιώνονται ηλεκτρονικά και μέσω e-mail).
 1. Ελεγχο συμβάσεων: Στην περίπτωση που ένας εργοδότης κάνει κάποια αλλαγή σε συγκεκριμένα στοιχεία ενός εργαζόμενου (π.χ. στο ωράριο, στις αποδοχές, αλλαγή ειδικότητας κ.ά.) που έχουν δηλωθεί στο ΣΕΠΕ και στον ΟΑΕΔ το σύστημα θα την εντοπίζει αυτόματα και θα δίνει την εντολή στην Επιθεώρηση Εργασίας να κάνει έλεγχο για να διαπιστώνει αν υποκρύπτεται κάποια βλαπτική μεταβολή).
 2. Ελεγχο ασφάλισης: Με δεδομένο ότι το ΙΚΑ διαθέτει ένα μητρώο εργοδοτών - παραρτημάτων και ένα μητρώο ασφαλισμένων, τα οποία είναι συνδεδεμένα μεταξύ τους, το σύστημα θα γνωρίζει ποιος εργοδότης ασφαλίζει ποιους εργαζόμενους. Στην περίπτωση που βρεθεί αναντιστοιχία δεδομένων που δηλώνονται στον κάθε φορέα ηλεκτρονικά θα ενημερώνονται αυτόματα οι αρμόδιες υπηρεσίες των φορέων αυτόματα (θα στέλνει το σύστημα ένα email). Για παράδειγμα αν ένας εργοδότης δηλώσει στο Πληροφοριακό Σύστημα του ΣΕΠΕ - ΟΑΕΔ ότι απασχολεί 4 άτομα και στο Πληροφοριακό Σύστημα του ΙΚΑ φαίνεται ότι ασφαλίζει 3 άτομα, τότε θα ενημερώνονται όλες οι αρμόδιες υπηρεσίες ΙΚΑ, ΣΕΠΕ και ΟΑΕΔ.
 3. Ελεγχο αποδοχών - εισφορών: Αντίστοιχος έλεγχος θα γίνεται και στις αποδοχές που δηλώνει ο εργοδότης στο κάθε Πληροφοριακό Σύστημα. Θα ελέγχονται ειδικότερα οι αποδοχές που έχουν δηλωθεί σε ΣΕΠΕ - ΟΑΕΔ σύμφωνα με τη συλλογική σύμβαση εργασίας και αν αντιστοιχούν στις εισφορές που προβλέπονται. Εφόσον τα Πληροφοριακά Συστήματα εντοπίσουν ότι δηλώνονται μικρότερες αποδοχές (για να καταβάλλονται αντίστοιχα μικρότερες εισφορές στο ΙΚΑ) το σύστημα θα στέλνει αυτόματα σημείωμα στις υπηρεσίες για τη διενέργεια ελέγχου.
 4. Ελεγχο ιδιότητας «ανέργου» και «εργαζομένου»: Με βάση το μητρώο ανέργων του ΟΑΕΔ και το μητρώο εργαζομένων του ΣΕΠΕ και του ΙΚΑ θα μπορεί να διασταυρώνονται τα στοιχεία σχετικά με την ταυτότητα του «άνεργου» ή του «εργαζόμενου». Αν ένας εργοδότης δηλώσει ότι έχει προσλάβει έναν άνεργο, τότε θα διακόπτεται αυτόματα η καταβολή επιδόματος ανεργίας ενώ αν διαπιστωθεί σε επιτόπιο έλεγχο ότι απασχολείται άνεργος θα επιβάλλονται αυτόματα κυρώσεις.
 Μέσω τραπεζών οι εισφορές
 Οι διασταυρώσεις των στοιχείων θα διευκολυνθούν λόγω και της υποχρέωσης των επιχειρήσεων να καταβάλλουν από την 1/1/2011 μέσω του τραπεζικού συστήματος (ή των ΕΛΤΑ) τις ασφαλιστικές εισφορές (άρθρο 40 του νέου ασφαλιστικού νόμου). Από την 1/7/2011 το σύστημα των πληρωμών μέσω τραπέζης


text:
Ειδικό πρόγραμμα διατήρησης 4.500 θέσεων εργασίας πλήρους απασχόλησης με επιχορήγηση της εργοδοτικής εισφοράς σε τουριστικές επιχειρήσεις, που επλήγησαν από την πτώχευση επιχειρήσεων του ομίλου της "Thomas Cook"
 Αρ. οικ. 10025/171/2020 (ΦΕΚ Β' 741/10-03-2020)
 Έχοντας υπόψη κτλ αποφασίζουμε
 Την κατάρτιση ειδικού προγράμματος με θέμα: «Ειδικό πρόγραμμα διατήρησης 4.500 θέσεων εργασίας πλήρους απασχόλησης με επιχορήγηση της εργοδοτικής εισφοράς σε τουριστικές επιχειρήσεις, που επλήγησαν από την πτώχευση επιχειρήσεων του ομίλου της "Thomas Cook", ως εξής:
 Αντικείμενο και διάρκεια του προγράμματος
 Αντικείμενο του προγράμματος είναι η διατήρηση 4.500 θέσεων πλήρους απασχόλησης σε επιχειρήσεις του τουριστικού τομέα που επλήγησαν από την πτώχευση επιχειρήσεων του ομίλου της "Thomas Cook" και ιδίως των επιχειρήσεων Thomas Cook Group PLC, Thomas Cook Tour Operations Limited, Thomas Cook GmbH και Thomas Cook in Destination Management Limited για χρονικό διάστημα δώδεκα (12) μηνών.
 Πλαίσιο Ένταξης -Χρηματοδότηση
 1. Για την υλοποίηση του προγράμματος προκαλείται δαπάνη ύψους έως 31.000.000 ευρώ, η οποία βαρύνει τον προϋπολογισμό του Ο.Α.Ε.Δ. (ΚΑΕ 2493) και κατανέμεται σε ετήσια βάση ως εξής:
 Για το 2020: έως 21.100.000 ευρώ.
 Για το 2021: έως 9.900.000 ευρώ.
 2. Οι ενισχύσεις που προβλέπονται στην παρούσα χορηγούνται βάσει του Κανονισμού (ΕΚ) αριθμ. 1407/2013 της Επιτροπής για τις ενισχύσεις ήσσονος σημασίας (de minimis) (Κανονισμού). Ειδικότερα, σύμφωνα με το άρθρο 3 παρ. 2 του Κανονισμού, το συνολικό ποσό των ενισχύσεων ήσσονος σημασίας που χορηγούνται ανά κράτος μέλος σε μια ενιαία επιχείρηση δεν πρέπει να υπερβαίνει το ποσό των 200.000 ευρώ σε οποιαδήποτε περίοδο τριών οικονομικών ετών. Επίσης, το συνολικό ποσό των ενισχύσεων ήσσονος σημασίας που χορηγούνται ανά κράτος μέλος σε μια ενιαία επιχείρηση που εκτελεί οδικές εμπορευματικές μεταφορές για λογαριασμό τρίτων δεν μπορεί να υπερβαίνει το ποσό των 100.000 ευρώ σε οποιαδήποτε περίοδο τριών οικονομικών ετών. Ο σχετικός έλεγχος διενεργείται από τον ΟΑΕΔ με την υποβολή σε αυτόν υπεύθυνης δήλωσης, από τον δικαιούχο της ενίσχυσης, για οποιαδήποτε άλλη ενίσχυση ήσσονος σημασίας την οποία έλαβε η οικεία επιχείρηση βάσει του εν λόγω Κανονισμού ή άλλων Κανονισμών για ενισχύσεις ήσσονος σημασίας κατά τα δύο προηγούμενα οικονομικά έτη και κατά το τρέχον οικονομικό έτος και με την οποία υπεύθυνη δήλωση βεβαιώνει, επίσης, ότι το συνολικό ποσό των ενισχύσεων ήσσονος σημασίας που της έχουν χορηγηθεί κατά το τρέχον και τα δύο προηγούμενα οικονομικά έτη, συμπεριλαμβανομένης της παρούσας ενίσχυσης, δεν υπερβαίνει τα, κατά περίπτωση, ανωτέρω αναφερόμενα ποσά. (άρθρο 6, παρ. 1, 3 του Κανονισμού).
 3. Το προβλεπόμενο στον Κανονισμό ανώτατο όριο χορηγούμενης ενίσχυσης αφορά σε «ενιαία» επιχείρηση. Στην έννοια της «ενιαίας» επιχείρησης περιλαμβάνονται, για τους σκοπούς του Κανονισμού, όλες οι επιχειρήσεις που έχουν τουλάχιστον μία από τις ακόλουθες σχέσεις μεταξύ τους: α) μία επιχείρηση κατέχει την πλειοψηφία των δικαιωμάτων ψήφου των μετόχων ή των εταίρων άλλης επιχείρησης, β) μία επιχείρηση έχει το δικαίωμα να διορίζει ή να παύσει την πλειοψηφία των μελών του διοικητικού, διαχειριστικού ή εποπτικού οργάνου άλλης επιχείρησης, γ) μία επιχείρηση έχει το δικαίωμα να ασκεί δεσπόζουσα επιρροή σε άλλη επιχείρηση βάσει σύμβασης που έχει συνάψει με αυτήν ή δυνάμει ρήτρας του καταστατικού αυτής της τελευταίας, δ) μία επιχείρηση που είναι μέτοχος ή εταίρος άλλης επιχείρησης ελέγχει μόνη της,

type: other


text:
βάσει συμφωνίας που έχει συνάψει με άλλους μετόχους ή εταίρους της εν λόγω επιχείρησης, την πλειοψηφία των δικαιωμάτων ψήφου των μετόχων ή των εταίρων αυτής της επιχείρησης. Οι επιχειρήσεις που έχουν οποιαδήποτε από τις σχέσεις που αναφέρονται στα ανωτέρω στοιχεία α) έως δ) με μία ή περισσότερες άλλες επιχειρήσεις θεωρούνται επίσης ενιαία επιχείρηση. Ως ημερομηνία χορήγησης της συνολικής ενίσχυσης νοείται η ημερομηνία της εγκριτικής απόφασης.
 Δικαιούχοι και προϋποθέσεις συμμετοχής - Χρόνος υποχρεωτικής απασχόλησης
 1. Δικαιούχοι του προγράμματος είναι τουριστικές επιχειρήσεις:
 α) πελάτης των οποίων ήταν οι πτωχευμένες επιχειρήσεις του ομίλου της "Thomas Cook" και η αξία των φορολογητέων εκροών τους κατά το διάστημα 1.1.2019 έως 30.9.2019 προς τις πτωχευμένες επιχειρήσεις του ομίλου της "Thomas Cook" υπερβαίνει σε ποσοστό είκοσι πέντε τοις εκατό (25%) τη συνολική αξία των εκροών του ιδίου διαστήματος, ή
 β) που συνδέονταν κατά τα οριζόμενα στην περίπτωση ζ' του άρθρου 2 του ν. 4172/2013 (Α ́ 167) με πτωχευμένες επιχειρήσεις του ομίλου της "Thomas Cook".
 2. Οι ανωτέρω δικαιούχοι πρέπει να διατηρήσουν καθ' όλη τη διάρκεια του προγράμματος το προσωπικό που απασχολούσαν στην επιχείρηση τους με σχέση εργασίας αορίστου χρόνου (πλήρους, μερικής ή /και εκ περιτροπής απασχόλησης) κατά την 23/9/2019.
 Σε περίπτωση μείωσης του επιχορηγούμενου και δεσμευόμενου μη επιχορηγούμενου προσωπικού, η επιχείρηση πρέπει να προβεί σε αντικατάσταση των θέσεων, εντός προθεσμίας τριάντα (30) ημερών, άλλως το πρόγραμμα διακόπτεται.
 Στο προϋπάρχον δεσμευόμενο προσωπικό ανήκουν και τα άτομα που είναι σε ασθένεια, στράτευση, σε κυοφορία λοχεία, ή κάνουν χρήση της ειδικής άδειας μητρότητας, εφόσον απασχολούνταν με συμβάσεις αορίστου χρόνου, αφού η σχέση εργασίας δεν διακόπτεται. Στο δεσμευόμενο προσωπικό δεν ανήκουν οι εργαζόμενοι που απασχολούνται με συμβάσεις ορισμένου
 γ) η αλλαγή του καθεστώτος απασχόλησης από πλήρη σε μερική ή εκ περιτροπής απασχόληση.
 - η καταγγελία σύμβασης εργασίας λόγω συνταξιοδότησης,
 -η φυλάκιση και ο θάνατος
 Για τα παραπάνω, οι επιχειρήσεις οφείλουν να προσκομίσουν τα απαραίτητα δικαιολογητικά.
 3. Στο πρόγραμμα δεν εντάσσονται:
 α. επιχειρήσεις στις οποίες έχουν επιβληθεί, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής αίτησης συμμετοχής,
 i) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας (ΣΕΠΕ) για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β' 266) ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή ii) δύο (2) πράξεις επιβολής προστίμου από τα αρμόδια ελεγκτικά όργανα του ΣΕΠΕ ή του Ενιαίου Φορέα Κοινωνικής Ασφάλισης (ΕΦΚΑ) για παραβάσεις που αφορούν αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Ο δυνητικός δικαιούχος κατά την υποβολή της αίτησης υπαγωγής δηλώνει υπεύθυνα ότι δεν έχουν επιβληθεί σε βάρος τους οι ως άνω κυρώσεις,
 β. επιχειρήσεις εις βάρος των οποίων εκκρεμεί ανάκτηση προηγούμενων κρατικών ενισχύσεων,
 γ. επιχειρήσεις που δραστηριοποιούνται σε τομείς εκτός πεδίου εφαρμογής του Κανονισμού (άρθρο 1).
 Όταν το αντικείμενο εργασιών μιας επιχείρησης είναι σύνθετο και το ένα από τα αντικείμενα εξαιρείται του προγράμματος, η επιχείρηση για να υπαχθεί υποβάλλει υπεύθυνη δήλωση στην οποία αναφέρει ότι το επιχορηγούμενο άτομο δεν πρόκειται να απασχοληθεί στο εξαιρούμενο αντικείμενο


text:
εργασιών των περιπτώσεων του άρθρου 1 του Κανονισμού,
 δ. συστεγαζόμενες επιχειρήσεις ή επιχειρήσεις οι οποίες, στον χώρο όπου απασχολείται το επιχορηγούμενο άτομο (έδρα ή υποκατάστημα), συστεγάζονται με άλλη επιχείρηση.
 α. είναι εταίροι σε ομόρρυθμη εταιρεία (Ο.Ε), εταιρεία περιορισμένης ευθύνης (Ε.Π.Ε) και σε ιδιωτική κεφαλαιουχική εταιρεία (Ι.Κ.Ε) καθώς και ομόρρυθμοι εταίροι σε ετερόρρυθμη εταιρεία (Ε.Ε.)
 1. Μετά τη δημοσίευση πρόσκλησης εκδήλωσης ενδιαφέροντος οι επιχειρήσεις που επιθυμούν να ενταχθούν στο πρόγραμμα, εφόσον υπάρχουν κενές θέσεις, υποβάλλουν ηλεκτρονικά αίτηση υπαγωγής εντολή κενής θέσης υπεύθυνη δήλωση, η οποία είναι αναρτημένη στην ιστοσελίδα του Οργανισμού (www.oaed.gr).
 2. Στην ηλεκτρονική αίτηση, η επιχείρηση αναφέρει υποχρεωτικά, τον νόμιμο εκπρόσωπο της επιχείρησης και μόνο τα τυχόν νομικά πρόσωπα που είναι εταίροι ή μέτοχοι της επιχείρησης από 20% και άνω, ανεξαρτήτως εάν τα νομικά πρόσωπα της επιχείρησης είναι μέτοχοι ή εταίροι εντός ή εκτός της Ελληνικής επικράτειας, προκειμένου να γίνει η σώρευση των κρατικών ενισχύσεων.
 3. Η ηλεκτρονική αίτηση της επιχείρησης επέχει θέση Υπεύθυνης Δήλωσης, σύμφωνα με το άρθρο 8 του ν.1599/1986 όσον αφορά στα στοιχεία που περιλαμβάνονται και αναφέρονται σε αυτήν. Η επιχείρηση φέρει την ευθύνη της πλήρους και ορθής συμπλήρωσης της ηλεκτρονικής της αίτησης. Ειδικότερα, υποχρεούται να συμπληρώσει τα σχετικά πεδία της ηλεκτρονικής αίτησης με τα στοιχεία που θα οριστούν στην οικεία πρόσκληση. Η ανακρίβεια των στοιχείων που δηλώνονται από την επιχείρηση στην ηλεκτρονική αίτηση επισύρει τον αποκλεισμό της από τη διαδικασία. Η αίτηση συμμετοχής συνιστά εξουσιοδότηση προς τον ΟΑΕΔ για τη χρήση και επεξεργασία των στοιχείων της από τα Πληροφοριακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ ΟΑΕΔ-ΕΦΚΑ) του Υπουργείου Εργασίας Κοινωνικών Υποθέσεων, του ΕΦΚΑ και της ΓΓΠΣ.
 1. Μετά την υποβολή των ηλεκτρονικών αιτήσεων υπαγωγής, το αρμόδιο ΚΠΑ2 όπου ανήκει η έδρα ή το υποκατάστημα που απασχολείται ο επιχορηγούμενος, προβαίνει στην άμεση αξιολόγηση τους αναφορικά με την πληρότητα ή μη των όρων και προϋποθέσεων ένταξης στο πρόγραμμα.
 2. Η αξιολόγηση των αιτήσεων υπαγωγής των δυνητικά δικαιούχων είναι άμεση και λαμβάνεται υπόψη ο χρόνος υποβολής τους και η πληρότητα των στοιχείων που δηλώθηκαν. Η αξιολόγηση των αιτήσεων υπαγωγής ανατίθεται από τον Προϊστάμενο του ΚΠΑ2 στους αρμόδιους υπαλλήλους, οι οποίοι εξετάζουν την τυχόν ύπαρξη αποκλίσεων ανάμεσα στα στοιχεία της υποβαλλόμενης αίτησης και στα στοιχεία που εξήχθησαν καθώς και την τήρηση των όρων και προϋποθέσεων της παρούσας (έλεγχος είδους επιχειρηματικής δραστηριότητας, έλεγχος σώρευσης και τήρησης κανόνων περί κρατικών ενισχύσεων, πράξεις επιβολής προστίμων από το ΣΕΠΕ). Επίσης προβαίνουν, εφόσον απαιτείται, στον έλεγχο των αναφερόμενων στην ηλεκτρονική αίτηση της επιχείρησης από τα Πληροφοριακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ ΟΑΕΔ ΕΦΚΑ) του Υπουργείου Εργασίας και Κοινωνικών Υποθέσεων, του ΕΦΚΑ, της Γ.Γ.Π.Σ. και του Υπουργείου Εσωτερικών (όσον αφορά στις περιπτώσεις των πολιτών τρίτων χωρών και των ομογενών).
 3. Η αρμόδια Υπηρεσία πριν την έκδοση της εγκριτικής απόφασης, προσδιορίζει τον ακριβή αριθμό ατόμων για τα οποία δικαιούται να επιχορηγηθεί η επιχείρηση, στο πλαίσιο του Κανονισμού, σύμφωνα με τα αναφερόμενα ποσά που έχει δηλώσει ο δικαιούχος στην Υπεύθυνη Δήλωση ότι έχει λάβει μέσα στην εξεταζόμενη χρονική περίοδο, δηλαδή για το τρέχον έτος και τα δύο προηγούμενα έτη, και έχουν ενταχθεί


text:
στο καθεστώς ενίσχυσης ήσσονος σημασίας (de minimis), και ύστερα από τον υπολογισμό του συνολικού ποσού της ενίσχυσης, που θα λάβει από το παρόν πρόγραμμα.
 4. Σε κάθε περίπτωση ο αριθμός των συνολικών θέσεων δεν πρέπει να αντιστοιχεί σε ποσά ενίσχυσης που υπερβαίνουν τις 200.000 €. Σε οριακές περιπτώσεις που το ποσό επιχορήγησης για τις αιτηθείσες θέσεις μαζί με τις τυχόν κρατικές ή κοινοτικές ενισχύσεις που έχει λάβει η δικαιούχος επιχείρηση, προσεγγίζουν το παραπάνω ποσό, η δικαιούχος επιχείρηση προσκομίζει ονομαστική κατάσταση μισθοδοσίας με τις μηνιαίες ακαθάριστες αποδοχές του προσωπικού, τον κλάδο ασφαλιστικής κάλυψης (μεικτή, ΒΑΕ, επαγγελματικός κίνδυνος) καθώς και τα ποσοστά ασφαλιστικής κάλυψης, προκειμένου να ελεγχθεί η δυνατότητα υπαγωγής στο πρόγραμμα.
 5. Το αποτέλεσμα της αξιολόγησης ελέγχεται από τον Προϊστάμενο του ΚΠΑ2 ο οποίος εκδίδει τη σχετική απόφαση (απόφαση ένταξης ή απορριπτική απόφαση) η οποία κοινοποιείται στη δικαιούχο επιχείρηση.
 Η εγκριτική απόφαση προσδιορίζει τον ακριβή αριθμό των ατόμων, για τα οποία δικαιούται να επιχορηγηθεί η επιχείρηση καθώς και το συνολικό (προυπολογισθέν) ποσό της ενίσχυσης (άρθρο 6 παρ. 1 του Κανονισμού).
 6. Ο υπεύθυνος διαχειριστής του συστήματος ενημερώνει υποχρεωτικά το ηλεκτρονικό σύστημα των αιτήσεων και για τις περιπτώσεις της απόρριψης μιας αίτησης, της απενεργοποίησης της και της μερικής ή ολικής ανάκλησης αντίστοιχα.
 Διαδικασία καταβολής επιχορήγησης παρακολούθηση επαληθεύσεις υποβολή αντιρρήσεων
 1. Μετά τη λήξη κάθε διμήνου απασχόλησης, ο δικαιούχος υποβάλλει εντός ενενήντα (90) ημερών αίτηση με τα σχετικά δικαιολογητικά για καταβολή της επιχορήγησης, στο Γραφείο Απασχόλησης του αρμόδιου ΚΠΑ2 της έδρας ή του υποκαταστήματος όπου απασχολείται ο επιχορηγούμενος εργαζόμενος.
 Ειδικά για την πρώτη επιχορήγηση, ως μήνας απασχόλησης, υπολογίζεται ο μήνας ένταξης, ανεξάρτητα από τον αριθμό ημερομισθίων που πραγματοποιήθηκαν.
 αζ. στήλη της υπεύθυνης δήλωσης με τις υπογραφές των επιχορηγουμένων ότι απασχολήθηκαν και πληρώθηκαν για το χρονικό διάστημα για το οποίο ζητείται η επιχορήγηση.
 β. Παραστατικά/ αποδεικτικά πληρωμής μισθοδοσίας των επιχορηγούμενων για το αιτούμενο χρονικό διάστημα, σύμφωνα με την παρ.10 του αρθρ. 38 του ν. 4387/2016 (Α'85) και τη με αριθμ. οικ. 22528/430/2017 (Β'1721) υπουργική απόφαση.
 γ. Αναλυτικές περιοδικές δηλώσεις (Α.Π.Δ.), οι οποίες μπορούν να υποβληθούν και σε ηλεκτρονική μορφή, με συνημμένη υπεύθυνη δήλωση στην οποία αναφέρεται ότι τα στοιχεία που εμπεριέχονται είναι αληθή.
 δ. Παραστατικά καταβολής ασφαλιστικών εισφορών για το ελεγχόμενο χρονικό διάστημα. Σε περίπτωση ρύθμισης των οφειλών προς το ΕΦΚΑ ή το ΕΤΕΑΕΠ, ο δικαιούχος προσκομίζει τη ρύθμιση η οποία πρέπει να συμπεριλαμβάνει το κρίσιμο χρονικό διάστημα και οι δόσεις της ρύθμισης να καταβάλλονται κανονικά. Εάν κριθεί απαραίτητο, τα παραπάνω στοιχεία διασταυρώνονται με τον ΕΦΚΑ ή το ΕΤΕΑΕΠ.
 ε. Για τους δικαιούχους της περίπτωσης α) της παρ. 1 του άρθρου 3, βεβαίωση από την αρμόδια αρχή για την υπαγωγή στην αναστολή καταβολής Φ.Π.Α του άρθρου 7 του ν. 4638/2019 (Α'181) ή αρχείο που περιλαμβάνει τις φορολογητέες εκροές της περιόδου 1.1.2019 έως 30.9.2019 αναλυτικά ανά μήνα και συνολικά, τις φορολογητέες εκροές της περιόδου 1.1.2019 έως 30.9.2019 προς τις πτωχευμένες επιχειρήσεις του ομίλου της "Thomas Cook" αναλυτικά ανά μήνα και συνολικά, καθώς και κατάσταση των αντίστοιχων τιμολογίων, μόνο κατά την πρώτη αίτηση καταβολής της επιχορήγησης.
 στ. Για τους δικαιούχους της περίπτωσης β) της παρ. 1


text:
του άρθρου 3, υπεύθυνη δήλωση του ν. 1599/1986 της επιχείρησης στην οποία δηλώνεται η σύνδεση της με τις πτωχευμένες επιχειρήσεις του ομίλου της "Thomas Cook", κατά την έννοια της περ. ζ' του άρθρου 2 του ν. 4172/2013.
 ζ. Αντίγραφο της πρώτης σελίδας του βιβλιαρίου τραπέζης με λογαριασμό ΙΒΑΝ, στο οποίο εμφανίζεται το ονοματεπώνυμο του δικαιούχου εργοδότη (μόνο κατά την πρώτη αίτηση καταβολής της επιχορήγησης) ή άλλο έγγραφο της τράπεζας από το οποίο να προκύπτει ο ΙΒΑΝ.
 η. Υπεύθυνη δήλωση του ν. 1599/1986 σχετικά με τη σώρευση των ενισχύσεων ήσσονος σημασίας (μόνο κατά την πρώτη αίτηση καταβολής της επιχορήγησης).
 θ. Υπεύθυνη δήλωση του δικαιούχου, στην οποία δηλώνει ότι τηρεί τους όρους, τις προϋποθέσεις και τις δεσμεύσεις του προγράμματος.
 ι. Βεβαίωση ασφαλιστικής και φορολογικής ενημερότητας, όπου απαιτείται. Σύμφωνα με τις με αριθμ. ΔΙΑΔΠ/Α/10067/2007 (Β' 629) και ΔΙΑΔΠ/ Φ.Α.1.1/2407/26-01-2009 (Β' 297) κοινές υπουργικές αποφάσεις, όπως ισχύουν, τα παραπάνω δικαιολογητικά αναζητούνται αυτεπάγγελτα από την αρμόδια για την έκδοση της διοικητικής πράξης υπηρεσία.
 κ. Τυχόν επιπλέον απαιτούμενα δικαιολογητικά που θα ζητηθούν να υποβληθούν από τις δικαιούχους επιχειρήσεις στο αρμόδιο ΚΠΑ2, εξειδικεύονται στη δημόσια πρόσκληση.
 5. Για την ομαλή πορεία των προγραμμάτων, την επίτευξη των στόχων τους, παρακολουθούνται ενδεικτικά: οι δεσμευθείσες επιχορηγούμενες θέσεις οι οποίες προκύπτουν μετά την έκδοση των εγκριτικών αποφάσεων, η καταβολή των επιχορηγήσεων.
 Η παρακολούθηση της υλοποίησης του φυσικού και οικονομικού αντικειμένου σύμφωνα με το χρονοδιάγραμμα και τους όρους υλοποίησης όπως ορίζονται στην απόφαση χρηματοδότησης, γίνεται μέσω επαληθεύσεων. Κάθε αίτημα καταβολής ενίσχυσης ενεργοποιεί τις διαδικασίες επαλήθευσης πιστοποίησης. Οι επαληθεύσεις μπορεί να είναι διοικητικές ή και επιτόπιες.
 6. Μετά την υποβολή της αίτησης για καταβολή της επιχορήγησης, το Γραφείο Απασχόλησης του ΚΠΑ2 προβαίνει σε διοικητική επαλήθευση των δικαιολογητικών που έχουν υποβληθεί με το αίτημα της δικαιούχου επιχείρησης. Μετά το πέρας της επαλήθευσης συντάσσεται έκθεση διοικητικής επαλήθευσης και ενημερώνεται σχετικά ο δικαιούχος. Στη συνέχεια ο προϊστάμενος του ΚΠΑ2 προβαίνει στην έκδοση σχετικής απόφασης (έγκρισης ή απόρριψης καταβολής επιχορήγησης).
 7. Εάν απορριφθεί η αξίωση για το αιτούμενο χρονικό διάστημα, λόγω εκπρόθεσμης υποβολής της αίτησης ή και των δικαιολογητικών, ο Προϊστάμενος του ΚΠΑ2 με απόφαση του δεν προβαίνει στην καταβολή του συγκεκριμένου ποσού.
 8. Για την αποτελεσματική παρακολούθηση της υλοποίησης του φυσικού και οικονομικού αντικειμένου διενεργούνται -τουλάχιστονδύο επιτόπιες επαληθεύσεις.
 9. Οι επαληθεύσεις του προγράμματος διενεργούνται από ελεγκτές υπαλλήλους του ΟΑΕΔ σύμφωνα την κείμενη νομοθεσία.
 10. Τα αρμόδια τμήματα διοικητικών υπηρεσιών των οικείων Περιφερειακών Διευθύνσεων αναθέτουν τους ελέγχους, σύμφωνα με τη με αριθμ. 1952/39/15-07-2016 απόφαση του Δ.Σ. όπως ισχύει, σε ελεγκτές υπαλλήλους προκειμένου να διαπιστωθεί αν η επιχείρηση τηρεί τους όρους του προγράμματος (ενδεικτικά: λειτουργία της επιχείρησης, απασχόληση του επιχορηγούμενου και μη προσωπικού).
 11. Οι επιτόπιες επαληθεύσεις υλοποιούνται στην έδρα ή στο υποκατάστημα του δικαιούχου όπου απασχολείται ο επιχορηγούμενος εργαζόμενος καθ' όλη τη διάρκεια του προγράμματος και σε οποιοδήποτε στάδιο υλοποίησης του. Επιτόπιες επαληθεύσεις πραγματοποιούνται και για το δεσμευόμενο, μη επιχορηγούμενο προσωπικό της επιχείρησης.
 12. Επιπλέον επιτόπιες επαληθεύσεις (πέραν των δύο) δύναται να διενεργηθούν κατά τη συνολική διάρκεια του προγράμματος, όταν κρίνεται αναγκαίο, προκειμένου να διαπιστωθεί η τήρηση των όρων και των προϋποθέσεων του προγράμματος.
 13. Για τις


text:
επαληθεύσεις λαμβάνονται υπόψη το ισχύον, εθνικό και ενωσιακό πλαίσιο, η δημόσια πρόσκληση και το υποβληθέν αίτημα για καταβολή της ενίσχυσης.
 14. Μετά το πέρας της επαλήθευσης συντάσσεται έκθεση επαλήθευσης και ενημερώνεται σχετικά ο δικαιούχος έχοντας τη δυνατότητα υποβολής αντιρρήσεων επί των αποτελεσμάτων της έκθεσης εντός προβλεπόμενων προθεσμιών.
 15. Όταν κατά την επαλήθευση (επιτόπια ή διοικητική) διαπιστώνεται παρατυπία, αυτή καταγράφεται στη σχετική έκθεση επαλήθευσης που συντάσσεται από τους αρμόδιους ελεγκτές υπαλλήλους του ΟΑΕΔ με κατάλληλη τεκμηρίωση και αναφορά των διατάξεων που παραβιάστηκαν. Αντίγραφο της έκθεσης παραδίδεται στην επιχείρηση.
 16. Οι σχετικές εκθέσεις των επιτόπιων ελέγχων που πραγματοποιούνται κατά τη διάρκεια υλοποίησης του συνολικού προγράμματος, διατηρούνται στον φάκελο της επιχείρησης. Φάκελος διατηρείται και στις Υπηρεσίες Απασχόλησης του O.A.Ε.Δ. ο οποίος περιλαμβάνει όλα τα στοιχεία που αφορούν στη σχέση της επιχείρησης με το συνολικό πρόγραμμα, ξεκινώντας από την αίτηση και μέχρι τη λήξη του χρόνου διατήρησης του προσωπικού, όπως παραστατικά δαπανών τόσο της δικαιούχου επιχείρησης όσο και της Υπηρεσίας που καταβάλλει την επιχορήγηση, διοικητικές πράξεις της Υπηρεσίας, όπως εγκριτικές αποφάσεις, αποφάσεις έναντι πιθανών ενστάσεων, εκθέσεις ελέγχων.
 17. Ο δικαιούχος δύναται να υποβάλει αντιρρήσεις, εντός τριάντα (30) ημερών από την παραλαβή της έκθεσης επιτόπιας ή διοικητικής επαλήθευσης. Οι αντιρρήσεις εξετάζονται άμεσα από τον προϊστάμενο του ΚΠΑ2 ο οποίος εκδίδει σχετική απόφαση.
 18. Εάν γίνουν δεκτές οι αντιρρήσεις, ο προϊστάμενος του ΚΠΑ2 εκδίδει σχετική απόφαση αποδοχής των αντιρρήσεων. Εάν ο δικαιούχος δεν υποβάλει εμπρόθεσμα τις αντιρρήσεις του ή δε γίνουν αποδεκτές, ο προϊστάμενος του ΚΠΑ2 εκδίδει σχετική απόφαση (ενδεικτικά: ανάκληση, διακοπή με αναζήτηση, απόρριψη αξίωσης για καταβολή της επιχορήγησης), η οποία κοινοποιείται στον δικαιούχο. Σε περίπτωση που απαιτείται περαιτέρω διερεύνηση, προκειμένου να ληφθεί απόφαση για το βάσιμο ή μη των αντιρρήσεων που υποβλήθηκαν, δύναται να διενεργείται άμεσα συμπληρωματική επιτόπια επαλήθευση από το ίδιο όργανο που διενήργησε την αρχική επαλήθευση. Μετά την εξέταση των αντιρρήσεων ή την παρέλευση άπρακτης της προθεσμίας υποβολής των, η έκθεση οριστικοποιείται.
 Κατά της απόφασης, ο δικαιούχος δύναται να υποβάλει ένσταση εντός τριάντα (30) ημερών από την κοινοποίηση της ενώπιον της Επιτροπής Εκδίκασης Ενδικοφανών Προσφυγών (απόφαση ΔΣ: 635/8.3.2016, Β' 1708, όπως τροποποιήθηκε και ισχύει).
 19. Οι ελεγχόμενοι δικαιούχοι υποχρεούνται:
 ι. να διατηρούν τα σχετικά παραστατικά σε διακριτό φάκελο προκειμένου να ελέγχονται από τους αρμόδιους υπαλλήλους/ελεγκτές και να διαπιστώνεται η τήρηση ή μη των όρων του προγράμματος,
 ιι. να παρέχουν κάθε δυνατή βοήθεια, κατά τον έλεγχο, στους αρμόδιους υπαλλήλους/ελεγκτές του ΟΑΕΔ σύμφωνα με το άρθρο 29 του ν. 4144/2013,
 ιιι. να αποδέχονται όλους τους προβλεπόμενους από τα αρμόδια ελεγκτικά όργανα της Ελλάδας και της Ευρωπαϊκής Ένωσης και την παροχή σε αυτά όλων των δικαιολογητικών στοιχείων που ζητούνται και
 ιν. να τηρούν τα αποδεικτικά στοιχεία και έγγραφα που αναφέρονται στην παρούσα για τουλάχιστον δέκα (10) έτη από την ημερομηνία χορήγησης της τελευταίας ενίσχυσης δυνάμει του καθεστώτος de minimis (Κανονισμός). Αντίστοιχα, δυνάμει του ίδιου καθεστώτος, η υποχρέωση αυτή αφορά και τη χορηγούσα αρχή (ΟΑΕΔ), η οποία υποχρεούται να παράσχει τα εν λόγω αρχεία και έγγραφα για όλες τις επιχειρήσεις που θα ενισχυθούν στο πλαίσιο του προγράμματος, σε περίπτωση που αιτηθούν σχετικά οι Υπηρεσίες της Ευρωπαϊκής


text:
Επιτροπής,
 ν. να τηρούν τα αποδεικτικά στοιχεία και έγγραφα που αναφέρονται στην παρούσα απόφαση για τουλάχιστον 10 χρόνια από την ημερομηνία υπαγωγής στο πρόγραμμα.
 Σε περίπτωση μείωσης του επιχορηγούμενου προσωπικού, η επιχείρηση πρέπει να προβεί σε αντικατάσταση των θέσεων, εντός προθεσμίας τριάντα (30) ημερών, άλλως το πρόγραμμα διακόπτεται.
 Είναι δυνατή η επιμήκυνση της ως άνω προθεσμίας κατά τριάντα (30) ημέρες, ύστερα από αίτηση της επιχείρησης στην υπηρεσία και έκδοση σχετικής απόφασης του Προϊσταμένου του ΚΠΑ2.
 Οι δικαιούχοι υποχρεούνται να διατηρήσουν τις επιχορηγούμενες και τις δεσμευόμενες θέσεις εργασίας καθ' όλη τη διάρκεια του προγράμματος, σύμφωνα με τα αναφερόμενα στην παράγραφο 2 του άρθρου 3 της παρούσας.
 Σε περίπτωση που η δικαιούχος επιχείρηση μειώσει το προσωπικό της και εφόσον δεν το αντικαταστήσει μέσα σε τριάντα (30) ημέρες, το πρόγραμμα διακόπτεται στο σύνολο του, και επιστρέφεται το αναλογούν ποσό της επιχορήγησης, σύμφωνα με το άρθρο 12 της παρούσας. Η επιχείρηση δεσμεύεται για το σύνολο του προσωπικού της είτε αυτό απασχολείται στην έδρα είτε στα τυχόν
 υποκαταστήματα αυτής.
 Σε περίπτωση που η δικαιούχος επιχείρηση παρά τις προσπάθειες της και τη συνεργασία με το ΚΠΑ2, αδυνατεί να αντικαταστήσει το προσωπικό της, και εφόσον η αδυναμία οφείλεται σε έλλειψη αντίστοιχης ειδικότητας (που διαπιστώνεται από το ΚΠΑ2), διακόπτεται η επιχορήγηση μόνο για τη θέση αυτή, ενώ το πρόγραμμα συνεχίζεται κανονικά για τις υπόλοιπες θέσεις.
 Δεν θεωρείται αντικατάσταση η μεταφορά προσωπικού από άλλο υποκατάστημα της επιχείρησης το οποίο δεν έχει ενταχθεί στο ανωτέρω πρόγραμμα ή η μεταφορά προσωπικού από άλλη επιχείρηση συνδεδεμένη με την δικαιούχο επιχείρηση.
 Κατά τη διάρκεια του προγράμματος πρέπει να διατηρείται το ίδιο καθεστώς απασχόλησης του επιχορηγούμενου και του δεσμευόμενου μη επιχορηγούμενου προσωπικού.
 Oι ανωτέρω δεσμεύσεις ισχύουν και για το χρονικό διάστημα από την ημερομηνία υποβολής της αίτησης μέχρι και την έκδοση της εγκριτικής απόφασης.
 Επίλυση διαφορών - Διαδικασία ενστάσεων
 Οποιαδήποτε διαφορά προκύπτει μεταξύ των ενδιαφερομένων ή και των δικαιούχων επιχειρήσεων και των Υπηρεσιών Απασχόλησης του ΟΑΕΔ (ΚΠΑ2), επιλύεται με απόφαση της Επιτροπής Εκδίκασης Ενδικοφανών Προσφυγών.
 Όλες οι ενστάσεις υποβάλλονται, εντός της αποκλειστικής προθεσμίας των τριάντα (30) ημερών από την κοινοποίηση των σχετικών αποφάσεων που έχουν εκδοθεί από το κάθε φορά αρμόδιο ΚΠΑ2.
 Είναι δυνατή η παράταση-επιμήκυνση του χρόνου επιχορήγησης, κατά τριάντα (30) το πολύ ημέρες με ισόχρονη δέσμευση της επιχείρησης για μη απόλυση προσωπικού, για εργαζόμενο σε περίπτωση: α) δικαιολογημένης ασθένειας β) άδειας άνευ αποδοχών που χορηγείται μετά από αίτηση του εργαζομένου. Η παράταση-επιμήκυνση γίνεται μετά από αίτηση της επιχείρησης και απόφαση του Προϊσταμένου του ΚΠΑ2.
 Σε περίπτωση αντικατάστασης επιχορηγούμενου μισθωτού μέσα στην προθεσμία των τριάντα (30) ημερών είναι δυνατή η παράταση-επιμήκυνση του χρόνου επιχορήγησης του εργοδότη κατά τριάντα (30) ημέρες για κάθε άτομο που αντικαταστάθηκε, μετά από αίτηση του εργοδότη, με την προϋπόθεση να υποβληθεί πριν την ολοκλήρωση του προγράμματος και απόφαση του αρμόδιου Προϊσταμένου του ΚΠΑ2.
 Σε περίπτωση που διαπιστωθεί παράβαση όρου ή όρων ή προϋποθέσεων, μετά από οποιαδήποτε καταβολή ποσού της επιχορήγησης στην επιχείρηση, εφαρμόζονται η παρ. 7 του άρθρου 29 του ν. 1262/1982 (Α' 70), το άρθρο 123 του ν. 4270/2014 (Α' 143) και το εδ. α' της παρ. 1


text:
του άρθρου 91 του Κώδικα Εισπράξεως Δημοσίων Εσόδων (ν.δ. 356/1974) για την απόδοση στον ΟΑΕΔ, όπως ισχύουν.
 Εάν μετά την υπαγωγή της επιχείρησης και την καταβολή επιχορήγησης, διαπιστωθεί ότι η δικαιούχος επιχείρηση δεν τηρούσε τις προϋποθέσεις υπαγωγής της στο πρόγραμμα, ο Προϊστάμενος του ΚΠΑ2 προβαίνει στην ανάκληση της εγκριτικής απόφασης με αναζήτηση του συνολικού ποσού επιχορήγησης, σύμφωνα με την ανωτέρω διαδικασία.
 Εάν μετά την υπαγωγή της επιχείρησης διαπιστωθεί παράβαση των όρων και προϋποθέσεων του προγράμματος και δεν έχει καταβληθεί επιχορήγηση, ο Προϊστάμενος του ΚΠΑ2 προβαίνει στην ανάκληση της εγκριτικής απόφασης.
 Η πρόσκληση του προγράμματος δημοσιεύεται στο πρόγραμμα ΔΙΑΥΓΕΙΑ και αναρτάται στην ιστοσελίδα ΟΑΕΔ. Επίσης συντάσσεται Δελτίο Τύπου, το οποίο αναρτάται στην επίσημη ιστοσελίδα του ΟΑΕΔ στο διαδίκτυο (www.oaed.gr) και αποστέλλεται μέσω του Γραφείου Τύπου του ΟΑΕΔ στον ημερήσιο τύπο.
 1. Με δημόσια πρόσκληση που εκδίδεται από τον Διοικητή του Οργανισμού προσδιορίζεται η ημερομηνία έναρξης και λήξης της υποβολής των ηλεκτρονικών αιτήσεων εκδήλωσης ενδιαφέροντος για υπαγωγή στο πρόγραμμα και εξειδικεύεται κάθε λεπτομέρεια που είναι αναγκαία για την υλοποίηση του προγράμματος, στη βάση της εθνικής και ενωσιακής νομοθεσίας.
 2. Σε περίπτωση κάλυψης των θέσεων του ανωτέρω προγράμματος, πριν την ημερομηνία λήξης των ηλεκτρονικών αιτήσεων για υπαγωγή στο πρόγραμμα, συνεχίζεται η υποβολή των αιτήσεων για αριθμό θέσεων που αντιστοιχεί μέχρι το 20% επί των αρχικά κατανεμηθεισών θέσεων. Στην περίπτωση αυτή οι θέσεις παραμένουν σε στάδιο αναμονής και ικανοποιούνται με βάση τις ημερομηνίες υποβολής των αιτήσεων, εφόσον δημιουργηθούν κενές θέσεις.
 3. Ο Διοικητής του Οργανισμού δύναται με απόφαση του να αναστείλει, να παρατείνει και να λήξει την προθεσμία υποβολής των ηλεκτρονικών αιτήσεων χρηματοδότησης για ένταξη στο πρόγραμμα, σε περίπτωση μη κάλυψης των θέσεων που είχαν αρχικά προκηρυχθεί.
 Διευκρινίσεις σχετικά με τη χορήγηση άδειας και...
 Τροποποίηση της απόφασης του Διοικητή της Α.Α.Δ...
 Παράταση έως 31/10/2020 της προθεσμίας αναβάθμι...
 Παράταση προθεσμιών των παρ. 1 και 2 του άρθρου...
 Κοινοποίηση της αρ.πρ. Α.1165/14-07-2020 απόφασ...


text:
Με τους κωδικούς Taxisnet πλέον οι e-υπηρεσίες του ΟΑΕΔ
 By psaxnodouleia | Εργασιακά | 16 Απριλίου 2015 Ετικέτες Άνεργοι Κάρτα ανεργίας ΟΑΕΔ
 Χωρίς να χρειάζεται κλειδάριθμος και χωρίς να χρειάζονται να απευθυνθούν στα υποκαταστήματα του ΟΑΕΔ μπορούν να εισέλθουν οι άνεργοι στις ηλεκτρονικές υπηρεσίες του Οργανισμού και να κάνουν τις συναλλαγές τους με τους κωδικούς του Taxisnet
 Συγκεκριμένα ήδη εφαρμόζεται εδώ και λίγο καιρό η είσοδος στις ηλεκτρονικές υπηρεσίες του ΟΑΕΔ από τους ανέργους εγγεγραμμένους του ΟΑΕΔ με τους κωδικούς Taxisnet. Η δυνατότητα αυτή παρέχει σημαντική διευκόλυνση στους εγγεγραμμένους ανέργους του Οργανισμού αφού δεν χρειάζεται να προμηθευτούν κλειδάριθμο απο τα κατα τόπους ΚΠΑ2 για να χρησιμοποιήσουν τις e-υπηρεσίες του Οργανισμού.
 Να υπενθυμίσουμε ότι εδώ και λίγο διάστημα μέσα από τις e-υπηρεσίες γίνεται και η ηλεκτρονική ανανέωση της κάρτας ανεργίας. Ετσι όποιος θέλει να ανανεώσει την κάρτα του μπορεί να χρησιμοποιήσει τους κωδικούς του Taxisnet που χρησιμοποιούν όλοι οι φορολογούμενοι για τις φορολογικές δηλώσεις αλλά και για όλες τις φορολογικές συναλλαγές της ΓΓΠΣ
 Ετσι επισημάνετε οι άνεργοι γλιτώνουν χρόνου και ταλαπωρία αφού δεν χρειάζεται να μεταβούν στα ΚΠΑ2 του Οργανισμού για να προμηθευτούν κλειδάριθμο
 http://www.psaxnodouleia.gr/%ce%bc%ce%b5-%cf%84%ce%bf%cf%85%cf%82-%ce%ba%cf%89%ce%b4%ce%b9%ce%ba%ce%bf%cf%8d%cf%82-taxisnet-%cf%80%ce%bb%ce%ad%ce%bf%ce%bd-%ce%b7-%cf%80%cf%81%cf%8c%cf%83%ce%b2%ce%b1%cf%83%ce%b7-%cf%83%cf%84/http://www.psaxnodouleia.gr/wp-content/uploads/2015/04/ergasiaka67-1024x683.jpghttp://www.psaxnodouleia.gr/wp-content/uploads/2015/04/ergasiaka67-300x300.jpg 2015-04-16T16:52:44+00:00 psaxnodouleiaΕργασιακάΆνεργοι,Κάρτα ανεργίας,ΟΑΕΔ
 Χωρίς να χρειάζεται κλειδάριθμος και χωρίς να χρειάζονται να απευθυνθούν στα υποκαταστήματα του ΟΑΕΔ μπορούν να εισέλθουν οι άνεργοι στις ηλεκτρονικές υπηρεσίες του Οργανισμού και να κάνουν τις συναλλαγές τους με τους κωδικούς του Taxisnet Συγκεκριμένα ήδη εφαρμόζεται εδώ και λίγο καιρό η είσοδος στις ηλεκτρονικές υπηρεσίες του ΟΑΕΔ από...
 «Next Post Έρχονται 400 προσλήψεις στις φυλακές
 85 θέσεις εργασίας στο Δήμο Κασσάνδρας Previous Post»
 Έρχονται 400 προσλήψεις στις φυλακές
 Το νομοσχέδιο του Υπουργείου Δικαιοσύνης που θα συζητηθεί σήμερα προβλέπει και την ενίσχυση των σωφρονιστικών καταστημάτων της χώρας με προσωπικό...


text:
επιδομα οαεδ παιδιου 2014 - Press Report
 επιδομα οαεδ παιδιου 2014
 Πύρινη λαίλαπα στην Κρήτη – Εγκαταλείφθηκαν σπίτια - Κινδυνε ...
 Χανιά: Κλειστά σχολεία – Προβλήματα στα λιμάνια από τους ανέ ...
 Κρατικό αυτοκίνητο πάρκαρε σε θέση ΑμεΑ – Οι υπάλληλοι έβρισ ...
 Σαμαράς για Προκαταρκτική Novartis: Δεν με αφορούν τα τεχνάσ ...
 Σώζων Παλαίστρος Χάρος: Εξηγεί από πού προέρχεται το όνομά τ ...
 Συγκλονίζει πρωταγωνιστής από την Παρθένα Ζωή: «Η μάνα μου κ ...
 Ο Έλληνες νηστεύουν τη Σαρακοστή – Κοστίζει, αλλά είναι υγιε ...
 Σαν Σήμερα - Η καθιέρωση του Πολιτικού Γάμου: Ποιοι στήριξαν ...
 Καρέ καρέ ο θάνατος 49χρονης από αυτόνομο ταξί της UBER (Vid ...
 Το θέμα των δύο στρατιωτικών φέρνει στη Σύνοδο ο Αλέξης Τσίπ ...
 Bloomberg: Η ΕΕ θα καταδικάσει την Τουρκία για τις παράνομες ...
 Τηγάνισμα: Τι πρέπει να προσέχετε στο λάδι που χρησιμοποιείτ ...
 Εκστρατεία εγκατάλειψης του facebook μετά τη διαρροή προσωπι ...
 Σκηνοθετικό ντεμπούτο για την Έιμι Πόλερ!
 Παραιτήθηκε σχολιαστής του Fox: «Έχει μετατραπεί σε όχημα πρ ...
 Τίνα Τάρνερ: «Ο σύζυγός μου ήταν βίαιος αλλά τον έχω συγχωρή ...
 Σκωτσέζικο ντους από τον Πάιατ: Δεν νίπτουμε τας χείρας μας ...
 Μπακογιάννης: Είμαι πιο τούμπανο από τον παίκτη του Survivor ...
 Σπάει κάθε ρεκόρ εισπράξεων ο αμφισβητούμενος «Μαύρος Πάνθηρ ...
 Πύρινη λαίλαπα στην Κρήτη – Κινδυνεύουν σπίτια
 Φρικτό ατύχημα με πιεστικό αέρα: Η πλάκα των συναδέλφων «ξέφ ...
 Handelsblatt: Η Μέρκελ καταβάλλει προσπάθειες ώστε ο Ερντογά ...
 Τα Νέα: Φωτογραφική διάταξη εξαιρεί από περικοπές στη σύνταξ ...
 Ο Ντόναλντ Τραμπ καλεί τον Θάνο Πετρέλη στον Λευκό Οίκο! (Ph ...
 ΟΑΕΔ: Δεν χάνουν το επίδομα όσοι άνεργοι απασχολούνται περιστασιακά
 08 Ιούνιος 2017 17:11:17 RSS - Επικαιρότητα - Τα Νέα Οnline
 Το επίδομα ανεργίας δεν χάνεται, αλλά επανέρχεται μετά το πέρας της σποραδικής απασχόλησης των ανέργων, αναφέρει ο ΟΑΕΔ. Η διοίκηση του ΟΑΕΔ...
 Όλες οι ειδήσεις 08 Ιούνιος 2017 17:11:17
 ΟΑΕΔ: Καταργήθηκε το ειδικό επίδομα για ανέργους έως 29 ετών
 01 Ιούνιος 2017 17:05:25 RSS - Επικαιρότητα - Τα Νέα Οnline
 Από τις 19 Μαΐου 2017 σταμάτησε να καταβάλλεται από τον ΟΑΕΔ το ειδικό επίδομα σε ανέργους μέχρι και 29 ετών. Συγκεκριμένα, ο ΟΑΕΔ ανακοίνωσε...
 Όλες οι ειδήσεις 01 Ιούνιος 2017 17:05:25
 Αχτσιόγλου: Αυτά είναι τα μέτρα καταπολέμησης της φτώχειας
 11 Ιανουάριος 2017 10:10:22
 ΟΙΚΟΝΟΜΙΑ Τα μέτρα για την καταπολέμηση της φτώχειας παρουσίασε η υπουργός Εργασίας Έφη Αχτσιόγλου σε έγγραφη απάντηση στην Bουλή μετά από σχετική ερώτηση βουλευτή. Συγκεκριμένα ανέφερε: Α. Για την ενίσχυση των οικογενειών έχουν θεσπιστεί τα ακόλουθα επιδόματα: 1) Ειδικό επίδομα τριτέκνων και πολυτέκνων: Με το Ν.4141/2013 (ΦΕΚ 81/Α72013), καταβάλλεται ειδικά στις οικογένειες με τρία και άνω εξαρτώμενα τέκνα ειδικό επίδομα τριτέκνων και πολυτέκνων, το οποίο ορίζεται σε πεντακόσια (500) ευρώ κατ' έτος για κάθε τέκνο, εφόσον το συνολικό οικογενειακό εισόδημα, (Ν.4170/2013, ΦΕΚ 163/Α 72013), είναι μέχρι σαράντα πέντε χιλιάδες (45.000) ευρώ για τις τρίτεκνες οικογένειες. Το ως άνω όριο οικογενειακού εισοδήματος προσαυξάνεται κατά τρεις χιλιάδες (3.000) ευρώ για τις τετράτεκνες οικογένειες και κατά τέσσερις χιλιάδες (4.000) ευρώ για κάθε επιπλέον τέκνο για τις οικογένειες με περισσότερα των τεσσάρων τέκνα.


text: 2) Ενιαίο επίδομα στήριξης τέκνων: Με το Ν.4093/2012 (ΦΕΚ 222/Α72012), όπως τροποποιήθηκε και ισχύει, θεσπίζεται το ενιαίο επίδομα στήριξης τέκνων, το οποίο καταβάλλεται λαμβάνοντας υπόψη τον αριθμό των εξαρτώμενων τέκνων, την κλίμακα ισοδυναμίας, το ισοδύναμο εισόδημα και την εισοδηματική κατηγορία. Σύμφωνα με τον ανωτέρω νόμο το επίδομα χορηγείται σε οικογένειες από το πρώτο παιδί και ανέρχεται στο ποσό των σαράντα (40) ευρώ ανά μήνα για κάθε εξαρτώμενο τέκνο. (Ν.4144/2013, ΦΕΚ 88/Α72013). Τα ανωτέρω επιδόματα θεσπίστηκαν από τη Γενική Γραμματεία Πρόνοιας του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, χορηγούνται από τον Ο.Γ.Α., ως εντολοδόχου αυτής και με δαπάνη του προϋπολογισμού αυτής και απαραίτητη προϋπόθεση είναι οι δικαιούχοι να έχουν μόνιμη και συνεχή δεκαετή κατοικία ή διαμονή στην Ελλάδα, να φορολογούνται στην Ελλάδα και τα εξαρτώμενα τέκνα τους να ευρίσκονται στην Ελλάδα. 3) Πρόγραμμα οικονομικής ενίσχυσης απροστάτευτων παιδιών: Σκοπός του προγράμματος είναι η οικονομική ενίσχυση παιδιών ηλικίας μέχρι 16 ετών, τα οποία είναι ορφανά από τους δύο γονείς τους ή για διαφόρους λόγους στερούνται της πατρικής παρουσίας. Το πρόγραμμα αυτό εφαρμόζεται βάσει των διατάξεων του Ν.4051/1960 (ΦΕΚ 68 τ.Α') και του Π.Δ/τος 108/83 (ΦΕΚ 49/83 τ.Α’) όπως τροποποιήθηκε και συμπληρώθηκε μεταγενέστερα. Με το πρόγραμμα αυτό χορηγείται μηνιαίο επίδομα 44,02€ σε κάθε απροστάτευτο παιδί με την προϋπόθεση ότι το μηνιαίο εισόδημα της οικογένειας που διαμένει το παιδί δεν υπερβαίνει για τριμελή οικογένεια τα 234,77€, προσαυξανόμενο κατά 20,54€ για κάθε επιπλέον μέλος πέραν του τρίτου. Αρμόδιες Υπηρεσίες για την καταβολή του επιδόματος είναι σύμφωνα με το Ν.3852/2010 (Φ.Ε.Κ. 87/Α72010) οι Δήμοι της Χώρας. Β. Επιπλέον, για την καταπολέμηση της ακραίας φτώχειας ατόμων και οικογενειών έχουν θεσπιστεί τα ακόλουθα μέτρα: 1) Με το Ν.4320/2015 (ΦΕΚ 29 τ.Α') και της Κ.Υ.Α.494/2015 (ΦΕΚ 577 τ.Β') θεσπίστηκε το πρόγραμμα για την αντιμετώπιση της ανθρωπιστικής κρίσης, που περιλαμβάνει επιδότηση ενοικίου, σίτισης (υπό μορφή προπληρωμένης κάρτας) και παροχής δωρεάν ηλεκτρικού ρεύματος σε άτομα και οικογένειες που διαβιούν σε ακραία φτώχεια. Το πρόγραμμα ξεκίνησε στις 20-04-2015 σε όλη την επικράτεια και συνεχίζεται έως την 31-12-2016. (έληξε) 2) Με το Ν.4336/2015 (ΦΕΚ 94 τ. Α') κεφ. Γ.2.5.3 και το Ν.4389/2016 άρθρο 235 (ΦΕΚ 94 τ. Α') προβλέπεται η βαθμιαία εθνική εφαρμογή προγράμματος Κοινωνικού Εισοδήματος Αλληλεγγύης με στόχο την αντιμετώπιση της ακραίας φτώχειας. Το πρόγραμμα διαρθρώνεται σε 3 πυλώνες, που περιλαμβάνουν εισοδηματική ενίσχυση, προώθηση και διασφάλιση της πρόσβασης σε κοινωνικές υπηρεσίες και αγαθά και δράσεις ένταξης και επανένταξης στην αγορά εργασίας. Το πρόγραμμα εφαρμόζεται αρχικό σε 30 Δήμους της χώρας από τις 14-07-2016 και η καθολική εφαρμογή του σε όλη την επικράτεια προβλέπεται εντός Ιανουαρίου 2017. 3) Για άτομα και οικογένειες που αντιμετωπίζουν έλλειψη στέγης, εφαρμόζεται ειδικό πρόγραμμα παροχής υπηρεσιών στέγασης μέσω επιδότησης ενοικίου, κάλυψης βασικών αναγκών, κοινωνικής στήριξης και εργασιακής επανένταξης (επιδότησης εργασίας), κατ' εφαρμογή του άρθρου 1 παρ.Α.2 του Ν. 4254/2014 (ΦΕΚ 85 τ. Α'), από τις αρχές του 2015 και έως τις 31.12.2016.(έληξε) 4) Με την εκτελεστική Απόφαση (EE)C(2014)9803 final της 15ης Δεκεμβρίου 2014 εγκρίθηκε το Επιχειρησιακό Πρόγραμμα Επισιτιστικής και Βασικής Υλικής Συνδρομής (ΕΠΙ) για το Ταμείο Ευρωπαϊκής Βοήθειας προς τους Απόρους (ΤΕΒΑ), το οποίο αφορά σε παροχή τροφίμων


text:
και άλλων ειδών πρώτης ανάγκης. Η εφαρμογή του προγράμματος είναι εν εξελίξει από τα μέσα του 2015, υλοποιούμενο με τις προϋποθέσεις των υπ'αριθ. 19162/1277/2015 (ΦΕΚ 1066 τ.Β’) και 23761/1507/2015 (ΦΕΚ 1064 τ.Β’) Υ.Α. Το πρόγραμμα αφορά στην προγραμματική περίοδο 2014-2020. 5) Με το άρθρο 33 του Ν.4368/2016 (ΦΕΚ 21 τ.Α') και την υπ' αρ. Α3(γ)/ΓΠ/οικ.25132 Κ.Υ.Α. (ΦΕΚ 908 τ.Β') «Ρυθμίσεις για τη διασφάλιση της πρόσβασης των ανασφάλιστων στο Δημόσιο Σύστημα Υγείας», προβλέφθηκε η δωρεάν ισότιμη πρόσβαση όλων των ανασφαλίστων πολιτών για ιατρική περίθαλψη στο Ε.Σ.Υ., καθώς και η πρόσβασή τους σε φαρμακευτική περίθαλψη με τους όρους που ισχύουν για τους ασφαλισμένους πολίτες. Επιπλέον, προβλέπεται η δυνατότητα απαλλαγής από την επιβολή συμμετοχής στη φαρμακευτική δαπάνη για οικονομικά αδύναμους και άλλες ευάλωτες κατηγορίες ανασφαλίστων πολιτών. 6) Σημειώνεται, τέλος, η θεσμοθέτηση των Κέντρων Κοινότητας με το άρθρο 4 του Ν.4368/2016 (ΦΕΚ 21 τ. Α’) και την αρ. Δ23/οικ. 14435-1135/30.3.2016 (ΦΕΚ 854 τ.Β'), τα οποία στοχεύουν να αποτελέσουν τα τοπικά σημεία αναφοράς για την υποδοχή, εξυπηρέτηση και διασύνδεση των πολιτών με όλα τα κοινωνικά προγράμματα και υπηρεσίες κοινωνικής αλληλεγγύης, που υλοποιούνται στην περιοχή λειτουργίας του Κέντρου Κοινότητας, σε συνεργασία με τις Υπηρεσίες Πρόνοιας των Δήμων. Στους απευθυνόμενους στο Κέντρο Κοινότητας θα μπορούν να παρέχονται υπηρεσίες, που θα αποσκοπούν στη βελτίωση του βιοτικού επιπέδου και θα διασφαλίζουν την κοινωνική τους ένταξη, ιδίως υπηρεσίες συμβουλευτικής, ψυχοκοινωνική στήριξη κλπ. Τα Κέντρα Κοινότητας αναμένεται να ξεκινήσουν τη λειτουργία τους εντός του 2016 σε 254 Δήμους σε όλη τη χώρα και η πρόσβαση των πολιτών σε αυτά θα είναι δωρεάν. Γ. Επίσης η Γενική Γραμματεία Διαχείρισης Κοινοτικών και Άλλων Πόρων στο πλαίσιο της νέας προγραμματικής περιόδου ΕΣΠΑ 2014-2020, έχει ξεκινήσει την υλοποίηση δράσεων, που αποσκοπούν στην καταπολέμηση της ανεργίας και στοχεύουν στην εργασιακή και κοινωνική ένταξη των ανέργων. Πιο συγκεκριμένα: Το έτος 2015 υλοποιήθηκε η δράση «Προώθηση απασχόλησης μέσω προγραμμάτων κοινωφελούς χαρακτήρα 2014-2015», από την οποία ωφελήθηκαν 39.952 άνεργοι, μέσω της πρόσληψής τους για χρονικό διάστημα πέντε (5) μηνών σε Δήμους, Περιφέρειες κι άλλους δημόσιους φορείς. Την τρέχουσα χρονική περίοδο 2016 έχει δημοσιευθεί Πρόσκληση, που' αφορά στην κατάρτιση και πιστοποίηση ανέργων ηλικίας 29-64 ετών σε κλάδους αιχμής και απευθύνεται στους ανέργους όλης της χώρας. Αντικείμενο της δράσης, είναι η παροχή σε 23.000 ανέργους, υπηρεσιών κλαδικής κατάρτισης, πρακτικής άσκησης, συμβουλευτικής υποστήριξης και πιστοποίησης δεξιοτήτων. Η εν λόγω παρέμβαση διαρθρώνεται σε δύο φάσεις. Η πρώτη φάση αφορά στην κατάρτιση και πιστοποίηση ανέργων 29-64 ετών σε κλάδους αιχμής και η δεύτερη αφορά τη μετάβαση των ωφελουμένων στην αγορά εργασίας, μέσω σύναψης σύμβασης εξαρτημένης εργασίας πλήρους απασχόλησης, η οποία θα αποτελέσει μέρος ξεχωριστής δράσης που θα υλοποιηθεί από τον ΟΑΕΔ. • Επίσης, στο πλαίσιο υλοποίησης των Δράσεων με τίτλο «Προώθηση της απασχόλησης μέσω προγραμμάτων κοινωφελούς χαρακτήρα » Προγραμματικής Περιόδου ΕΣΠΑ 2014-2020 υλοποιούνται οι παρακάτω δράσεις :
 Όλες οι ειδήσεις 11 Ιανουάριος 2017 10:10:22
 Η Αχτσιόγλου παρουσιάζει τα μέτρα καταπολέμησης της φτώχειας
 11 Ιανουάριος 2017 09:49:53
 Όλες οι ειδήσεις 11 Ιανουάριος 2017 09:49:53
 Τα «άγνωστα» επιδόματα του ΟΑΕΔ και πώς θα τα πάρετε
 15 Δεκέμβριος 2016 17:10:57
 ΟΙΚΟΝΟΜΙΑ Πέρα από τα γνωστά και «κλασικά»


text: επιδόματα ανεργίας και μητρότητας, ο Οργανισμός Απασχόλησης Εργατικού Δυναμικού χορηγεί αρκετά «άγνωστα» επιδόματα σε ανέργους αλλά και εργαζομένους, τα οποία αποτελούν μια πρόσκαιρη οικονομική βοήθεια σε κοινωνικές ομάδες που είναι ευάλωτες ή δεν έχουν ενεργό ρόλο στην αγορά εργασίας. Η «Κυριακάτικη Δημοκρατία» παρουσίασε ορισμένα από αυτά τα επιδόματα, το ύψος τους, καθώς και τις προϋποθέσεις χορήγησής τους. 1. Επίδομα μακροχρόνια ανέργων Δικαιούχοι του επιδόματος είναι οι άνεργοι ηλικίας 20 έως 66 ετών, οι οποίοι έχουν ετήσιο οικογενειακό εισόδημα μικρότερο των 10.000 ευρώ και έχουν εξαντλήσει τη 12μηνη τακτική επιδότηση ανεργίας. Εάν ο μακροχρόνια άνεργος έχει προστατευόμενο ανήλικο παιδί, το ανώτατο όριο ετήσιου εισοδήματός του, που απαιτείται για να λάβει το επίδομα, προσαυξάνεται κατά 586,08 ευρώ για κάθε ανήλικο τέκνο. Ταυτόχρονα θα πρέπει να έχουν υποβάλει την αίτησή τους δύο μήνες από τη λήξη της 12μηνης τακτικής επιδότησης λόγω ανεργίας. Το ύψος του επιδόματος ανέρχεται στο ποσό των 200 ευρώ και χορηγείται προσωπικά στον ίδιο τον δικαιούχο για όσο χρονικό διάστημα είναι άνεργος και σε καμία περίπτωση πέρα από 12 μήνες. 2. Ειδικό βοήθημα μετά τη λήξη της επιδότησης λόγω ανεργίας Το δικαιούνται όσοι παραμένουν άνεργοι επί έναν μήνα μετά τη λήξη της τακτικής επιδότησης ανεργίας και δεν υπάγονται στις κατηγορίες του άρθρου 22 του Ν. 1836/89 (οικοδόμοι, λατόμοι, ασβεστοποιοί, μουσικοί, τραγουδιστές κ.λπ.). Το ποσό είναι 190 ευρώ και καταβάλλεται με απόφαση του διευθυντή της αρμόδιας υπηρεσίας παροχών του ΟΑΕΔ, ύστερα από αίτηση του ενδιαφερομένου, η οποία υποβάλλεται στην υπηρεσία παροχών του τόπου κατοικίας του, μέσα σε δύο μήνες από τη λήξη του συγκεκριμένου χρονικού διαστήματος. Για την καταβολή του ειδικού βοηθήματος υπάρχουν κριτήρια σε ό,τι αφορά το ετήσιο καθαρό οικογενειακό εισόδημα του ασφαλισμένου. 3. Ειδικό βοήθημα ύστερα από τρίμηνη παραμονή στα μητρώα ανέργων ΟΑΕΔ Οι άνεργοι που δεν έχουν προϋποθέσεις τακτικής επιδότησης δεν υπάγονται στις κατηγορίες του άρθρου 22 του Ν. 1836/89 (οικοδόμοι, λατόμοι, ασβεστοποιοί κ.λπ.) και παραμένουν γραμμένοι στα μητρώα ανέργων του ΟΑΕΔ για τουλάχιστον τρεις μήνες, δικαιούνται το επίδομα αυτό, το οποίο ισούται με 15 βασικά ημερήσια επιδόματα ανεργίας και καταβάλλεται ανά τρίμηνο σε τρεις συνολικά δόσεις μέσα στο ίδιο έτος. Προϋπόθεση για να λάβουν το βοήθημα είναι να έχουν πραγματοποιήσει τουλάχιστον 60 ημερομίσθια κατά τη διάρκεια του δωδεκαμήνου που προηγείται της υποβολής της αίτησης για το εν λόγω βοήθημα και της εγγραφής τους στα μητρώα ανέργων του ΟΑΕΔ και το εισόδημά τους να μην υπερβαίνει ένα καθορισμένο ποσό. 4. Επίδομα επίσχεσης εργασίας ή λόγω διακοπής εργασιών της επιχείρησης Δικαιούχοι είναι οι ασφαλισμένοι που δεν συγκεντρώνουν προϋποθέσεις τακτικής επιδότησης σε περίπτωση διακοπής των εργασιών της επιχείρησης και αδυναμίας για οποιονδήποτε λόγο καταγγελίας της σύμβασης εργασίας από τον εργοδότη ή σε περίπτωση άσκησης από τον μισθωτό του δικαιώματος της επίσχεσης εργασίας. Θα πρέπει, επίσης, να παραμένουν άνεργοι επί τρεις μήνες και να έχουν πραγματοποιήσει 60 ημέρες εργασίας στο έτος που προηγείται του τριμήνου της ανεργίας. Το επίδομα ανέρχεται σε 293 ευρώ τον μήνα και ο ασφαλισμένος μπορεί να λάβει το ειδικό βοήθημα μέχρι και τρεις φορές μέσα στο έτος. Επίσης, ο μισθωτός ο οποίος είναι σε επίσχεση εργασίας μπορεί


text:
να λάβει τακτικό επίδομα ανεργίας από τον ΟΑΕΔ (360 ευρώ), εφόσον συντρέχουν και οι λοιπές νόμιμες προϋποθέσεις. 5. Eπιδότηση νεοεισερχομένων στην αγορά εργασίας Πάνω από 5.500 άνεργοι νέοι από 20 έως και 29 ετών, οι οποίοι έχουν αποφοιτήσει από δημόσιο εκπαιδευτικό ίδρυμα λαμβάνοντας τίτλο σπουδών οποιασδήποτε εκπαιδευτικής βαθμίδας, λαμβάνουν αυτό το επίδομα από τον ΟΑΕΔ, ύψους 73,37 ευρώ τον μήνα, για πέντε μήνες. Προϋπόθεση είναι να εγγραφούν στα ειδικά μητρώα ανέργων το αργότερο μέσα σε τρεις μήνες από τη λήψη του πτυχίoυ και για τους άνδρες έως τρεις μήνες αφότου έχουν εκπληρώσει τις στρατιωτικές υποχρεώσεις τους ή να έχουν νόμιμα απαλλαγεί. Ωστόσο, από το 2017 το επίδομα αυτό θα καταργηθεί και θα αντικατασταθεί από το κοινωνικό εισόδημα αλληλεγγύης, οπότε οι ενδιαφερόμενοι θα πρέπει να σπεύσουν να κάνουν την αίτησή τους έως τις 31 Δεκεμβρίου 2016. 6. Παροχή λόγω αφερεγγυότητας του εργοδότη Σκοπός του «λογαριασμού προστασίας εργαζομένων από την αφερεγγυότητα του εργοδότη» είναι η πληρωμή ανεξόφλητων, λόγω αφερεγγυότητας του εργοδότη, αποδοχών έως τριών μηνών που προέρχονται από σύμβαση ή σχέση εξαρτημένης εργασίας και εμπίπτει στο χρονικό διάστημα έξι μηνών που προηγείται της υποβολής της αίτησης ή της δήλωσης για κήρυξη της πτώχευσης. Ο ΟΑΕΔ υποκαθιστά τον εργοδότη στα αντίστοιχα δικαιώματα των εργαζομένων, ενώ για τις αποδοχές αυτές καταβάλλει τις ανάλογες εισφορές κοινωνικής ασφάλισης. Οι τυχόν ανεξόφλητες αποδοχές που καταβάλλονται στους δικαιούχους πρέπει να εμπίπτουν μέσα στο χρονικό διάστημα των τελευταίων έξι μηνών. Δικαιούχοι της παροχής είναι οι εργαζόμενοι επιχείρησης που κηρύχθηκε σε πτώχευση ύστερα από δικαστική απόφαση ή επιχείρησης που τέθηκε σε εκκαθάριση ή επιχείρησης (ασφαλιστικής) της οποίας ανακαλείται η άδεια λειτουργίας κ.ά. ΟΑΕΔ άνεργοι Επιδόματα επιχειρήσεις Has video: Exclude from popular: 0
 Όλες οι ειδήσεις 15 Δεκέμβριος 2016 17:10:57
 10 Οκτώβριος 2016 10:27:43
 ΟΙΚΟΝΟΜΙΑ Ξεκινά σήμερα η υποβολή αιτήσεων στον ΟΑΕΔ από τους δικαιούχους, για την καταβολή του ειδικού εποχικού βοηθήματος έτους 2016. Οι δικαιούχοι μπορούν να υποβάλουν τις αιτήσεις τους ηλεκτρονικά, είτε στα Κέντρα Προώθησης Απασχόλησης (ΚΠΑ2) του ΟΑΕΔ, είτε μέσω οποιουδήποτε άλλου χώρου ηλεκτρονικής πρόσβασης, είτε μέσω των Κέντρων Εξυπηρέτησης Πολιτών (ΚΕΠ) . Η διαδικασία θα ολοκληρωθεί την 30η Νοεμβρίου 2015 και ώρα 15:00, για όσους υποβάλουν αίτηση μέσω των ΚΠΑ 2 και των ΚΕΠ και ώρα 23:59 για όσους υποβάλουν αίτηση με ηλεκτρονικό τρόπο. Η δε παραλαβή των δικαιολογητικών θα ολοκληρωθεί την επομένη μέρα (1/12/2016 Δικαιούχοι του βοηθήματος είναι εργαζόμενοι των παρακάτω κατηγοριών: Οικοδόμοι, λατόμοι, ασβεστοποιοί, πλινθοποιοί, αγγειοπλάστες, δασεργάτες, ρητινοσυλλέκτες, καπνεργάτες, μουσικοί μέλη των οικείων επαγγελματικών σωματείων, υποδηματεργάτες, μισθωτοί ναυπηγοεπισκευαστικής ζώνης, χειριστές εκσκαπτικών – ανυψωτικών – οδοποιητικών – γεωτρητικών μηχανημάτων, ηθοποιοί, τεχνικοί κινηματογράφου και τηλεόρασης, ταξιθέτες θεάτρου – κινηματογράφου, χειριστές και βοηθοί χειριστών κινηματογράφου, ελεγκτές κινηματογράφου και θεάτρου, ταμίες κινηματογράφου και θεάτρου, μισθωτοί τουριστικού και επισιτιστικού κλάδου και σμυριδεργάτες. Τα δικαιολογητικά που αφορούν στις ημέρες ασφάλισης, στο εισόδημα και, για τους πολίτες τρίτων χωρών, στην άδεια διαμονής, αναζητούνται αυτεπάγγελτα από τον ΟΑΕΔ μέσω των Πληροφοριακών Συστημάτων του ΙΚΑ-ΕΤΑΜ, της Γ.Γ.Π.Σ. και του Υπουργείου Εσωτερικών, αντίστοιχα. Με εξαίρεση τους απασχολούμενους στον οικοδομικό κλάδο, οι λοιπές κατηγορίες δεν δικαιούνται το ειδικό εποχικό βοήθημα εάν πληρούν τις προϋποθέσεις τακτικής επιδότησης.


text:
Πληροφορίες σχετικά με τους όρους, τις προϋποθέσεις, το ύψος του βοηθήματος και τα δικαιολογητικά, οι δικαιούχοι μπορούν να λάβουν από το διαδικτυακό τόπο του Οργανισμού, www.oaed.gr ΟΑΕΔ αιτήσεις για επίδομα δικαιούχοι Has video: Exclude from popular: 0
 Όλες οι ειδήσεις 10 Οκτώβριος 2016 10:27:43
 16 Ιούνιος 2015 06:38:59
 ΠΟΛΙΤΙΚΗ Έντυπη Έκδοση Τα προγράμματα που καταργούν κάθε μορφή και έννοια εργατικών δικαιωμάτων Ήταν ένα ωραίο πρωινό, κατά το οποίο είχε αποφασίσει – και ανακοινώσει – ο πάλαι ποτέ «ισχυρός» πολιτικός της χώρας και πρωθυπουργός, ο Αντώνης Σαμαράς, ότι η πρώτη του προτεραιότητα ήταν να μειώσει την ανεργία και να οδηγήσει τη χώρα στην ανάπτυξη. Από την πλευρά της η καλή «μαμά» Ευρωπαϊκή Ένωση, επειδή φροντίζει τα παιδιά της, έδωσε ένα «πακετάκι» ΕΣΠΑ, το οποίο θα χρηματοδοτούσε την αγορά και θα έδινε δουλειά σε εκατοντάδες ανέργους. Αυτές οι φιλόδοξες σκέψεις και οι «καλές προθέσεις» των δανειστών μας οδήγησαν στη... γέννηση των voucher (βάουτσερ). Για όποιον δεν γνωρίζει τι είναι αυτή η φάμπρικα, να σημειώσουμε ότι πρόκειται για προγράμματα τα οποία χρηματοδοτούνται μέσω ΕΣΠΑ και «εξασφαλίζουν» απασχόληση μερικών μηνών σε ανέργους. Ή μάλλον όχι απασχόληση, αλλά... «απασχόληση». Μέσω αυτής λοιπόν της φάμπρικας «ξεφύτρωσαν» μια σειρά προγράμματα του ΟΑΕΔ, χρηματοδοτούμενα μέσω ΕΣΠΑ, τα οποία καταργούσαν κάθε μορφή και έννοια εργατικού δικαίου και δικαιωμάτων. Συγκέντρωση Το «Ποντίκι» επικοινώνησε με τέσσερις... βαουτσεράδες, «επωφελημένους» υποτίθεται από τα εν λόγω προγράμματα, πρώην ανέργους, κατά τη συγκέντρωση που έκαναν την περασμένη Τρίτη έξω από το υπουργείο Εργασίας, στο οποίο ζήτησαν συνάντηση με τον υπουργό και τον αναπληρωτή υπουργό, αλλά βρήκαν «κλειστές» πόρτες, καθώς οι κυβερνητικοί αξιωματούχοι απουσίαζαν. Ο Χρήστος, μέλος της συλλογικότητας ATTAC, μας είπε ότι «δουλεύουμε και πρέπει να πληρωνόμαστε. Πρέπει να σταματήσει η εξαίρεση των εργαζομένων μέσω voucher από το εργατικό δίκαιο. Διότι και αυτοί οι εργαζόμενοι έχουν δικαιώματα και πρέπει να παλέψουμε γι’ αυτά, επειδή στο πλαίσιο της ευρωπαϊκής συνταγής καταπολέμησης της ανεργίας έχουν καταργήσει τα πάντα». «Ανάμεσα στα βασικά μας αιτήματα είναι το επίδομα ανεργίας, το οποίο επιθυμούμε να λαμβάνουμε χωρίς προϋποθέσεις, ενώ ζητάμε να πληρωνόμαστε στην ώρα μας». Οι καθυστερήσεις, φυσικά, στις πληρωμές τους αγγίζουν μέχρι και τους δύο μήνες. Παράδειγμα ιδιαίτερα χαρακτηριστικό είναι το τελευταίο πρόγραμμα, που αφορούσε 30.000 εργαζομένους και άρχισε τον Δεκέμβριο του 2014. Η πρώτη πληρωμή των εργαζομένων έπρεπε να γίνει τον Μάρτιο, αλλά ακόμη... περιμένουν, ενώ η επόμενη ήταν προγραμματισμένη για τα τέλη του Ιουλίου, ωστόσο μετατέθηκε για Σεπτέμβριο και βλέπουμε. Και μετά; «Μετά ανεργία, αν όλα πάνε έτσι όπως τα περιμένουμε» μας απαντάει η Ρεβέκκα. «Όλο αυτό που ζούμε σήμερα ως εργαζόμενοι είναι ένα ξεκάθαρο αποτέλεσμα της μνημονιακής πολιτικής που εφάρμοσαν η Νέα Δημοκρατία και το ΠΑΣΟΚ τα τελευταία χρόνια. Ήταν ξεκάθαρα δρομολογημένο για να έχουν οι εργοδότες τζάμπα εργασία και να μειωθεί φαινομενικά η ανεργία, ιδιαίτερα των νέων, που υποτίθεται πως τους ενδιαφέρει πάρα πολύ», προσθέτει χαρακτηριστικά η Ρεβέκκα, εργαζόμενη σε εταιρεία μέσω προγράμματος voucher. «Επί της ουσίας τα Κέντρα Επαγγελματικής Κατάρτισης, τα οποία μας εκπαιδεύουν πριν ξεκινήσουμε να εργαζόμαστε μέσω voucher, λαμβάνουν το 75% της χρηματοδότησης μέσω ΕΣΠΑ και το υπόλοιπό ποσό πηγαίνει σε εμάς. Εν


text:
τω μεταξύ δεν μπορούμε να καλύψουμε ούτε την κάρτα μας των Μέσων Μαζικής Μεταφοράς και ζούμε διαρκώς σε κλίμα τεράστιας ανασφάλειας. Ψάχνουμε διαρκώς για δουλειά, δεν έχουμε ούτε ασφάλεια ούτε ένσημα ούτε άδειες. Αναρωτιέμαι αν είναι αυτός ο κόσμος δουλειάς που θέλουν να δημιουργήσουν» επισημαίνει στο «Π» η εργαζόμενη μέσω προγράμματος voucher. Οι... φάσεις Τα συγκεκριμένα προγράμματα, που αφορούν μεγάλο αριθμό κυρίως νέων, ξεκινούν με κατάρτιση, η οποία μπορεί να διαρκέσει έως και δύο εβδομάδες και μετά χωρίζεται σε... φάσεις. Χαρακτηριστικό παράδειγμα είναι ότι στο τελευταίο πρόγραμμα η πρώτη φάση περιλάμβανε 200 ώρες δουλειάς και οι εργαζόμενοι έπρεπε να την πληρωθούν στα τέλη του Μαρτίου, ενώ η δεύτερη φάση αποτελείται από 250 ώρες και η πληρωμή των εργαζομένων πρέπει να γίνει τον Ιούλιο, αλλά έχει μεταβληθεί για τον Σεπτέμβριο. Από την πλευρά του ο Νίκος, ακόμη ένας εργαζόμενος ο οποίος έμεινε άνεργος καθώς απολύθηκε ύστερα από τρία χρόνια δουλειάς σε ιδιωτική εταιρεία, δήλωσε χαρακτηριστικά στο «Π»: «Ήμουν στο πρόγραμμα για τις ηλικίες 25 με 29. Ξεκίνησα το κομμάτι της θεωρίας τον Δεκέμβριο. Το τελείωσα και ξεκίνησα το κομμάτι της πρακτικής και της ωφέλειας του προγράμματος. Το πρακτικό χωρίζεται σε δύο φάσεις. Εγώ τελείωσα 16 Δεκεμβρίου τη θεωρία και τα χρήματα που δικαιούμουν τα πήραν το Πάσχα. Το πρόγραμμα αφορά καθαρά άνεργους και εγώ ήμουν υπάλληλος γραφείου σε διάφορες εταιρείες. Έχω μία προϋπηρεσία τουλάχιστον έξι χρόνια». Όπως μας ενημέρωσε η σύσκεψη απλήρωτων βαουτσεράδων και συλλογικοτήτων εργαζομένων / ανέργων, στις διεκδικήσεις τους περιλαμβάνονται: ◆ Η άμεση και συνολική καταβολή των δεδουλευμένων. ◆ Η καταβολή μισθού σε μηνιαία βάση. ◆ Η πλήρης ασφάλιση και όχι μόνο η ασφαλιστική κάλυψη. ◆ Η δωρεάν μεταφορά με ΜΜΜ με την επίδειξη κάρτας και η διαγραφή προστίμων. ◆ Η αποσύνδεση των πληρωμένων από το ΕΣΠΑ και τη γραφειοκρατία που συγκροτούν όλοι μαζί (ΚΕΚ - εργοδοσία - ΟΑΕΔ και υπουργείο) και η άμεση πληρωμή των ανέργων που συμμετείχαν την περσινή χρονιά σε επιδοτούμενα σεμινάρια. Ανάμεσα στις απαιτήσεις τους είναι η κατάργηση των προγραμμάτων voucher και όλων των αντίστοιχων κοινοτικών οδηγιών για την απασχόληση, η απόσυρση της οδηγίας της προηγούμενης ηγεσίας του υπουργείου Εργασίας με βάση την οποία θεσμοθετήθηκε η εξαίρεση των εργαζομένων σε καθεστώς voucher από το εργατικό δίκαιο, η μόνιμη και σταθερή δουλειά για όλους και το επίδομα ανεργίας χωρίς προϋποθέσεις για όλο το διάστημα της ανεργίας. Τους ακούει κανείς; εργασιακά δικαιώματα voucher βάουτσερ συγκέντρωση βαουτσεράδων Issue: 1868 Issue date: 11-06-2015 Has video:
 Όλες οι ειδήσεις 16 Ιούνιος 2015 06:38:59
 Ενας στους οκτώ ανέργους λαμβάνει επίδομα από τον ΟΑΕΔ
 09 Αύγουστος 2014 16:20:47 RSS - Επικαιρότητα - Τα Νέα Οnline
 Περίπου ένας στους οκτώ ανέργους λαμβάνει επίδομα ανεργίας από τον ΟΑΕΔ, καθώς το μεγαλύτερο ποσοστό των εγγεγραμμένων στα μητρώα του Οργανισμού...
 Όλες οι ειδήσεις 09 Αύγουστος 2014 16:20:47
 Από σήμερα η υποβολή αιτήσεων χορήγησης του οικογενειακού επιδόματος του ΟΑΕΔ
 14 Ιούλιος 2014 09:49:20 e-Typos - Ειδήσεις
 Από σήμερα, 14 Ιουλίου ξεκινά η προθεσμία για την υποβολή αιτήσεων χορήγησης του οικογενειακού επιδόματος του ΟΑΕΔ. Οι αιτήσεις υποβάλλονται σταδιακά ανάλογα με τον αριθμό των παιδιών των δικαιούχων. Συγκεκριμένα, -


text:
την 14η Ιουλίου 2014, για δικαιούχους με τρία παιδιά και άνω - την 1η Σεπτεμβρίου 2014, για τους δικαιούχους με δύο παιδιά και - την 1η Οκτωβρίου 2014, για τους δικαιούχους με ένα παιδί. Προϋποθέσεις για τη λήψη του οικογενειακού επιδόματος είναι: - η πραγματοποίηση από τον/την δικαιούχο τουλάχιστον 50 ημερών εργασίας κατά το προηγούμενο της επιδότησης ημερολογιακό έτος, για τις οποίες να έχουν καταβληθεί οι αναλογούσες εισφορές υπέρ του Δ.Λ.Ο.Ε.Μ. ή - τουλάχιστον δίμηνη τακτική επιδότηση λόγω ανεργίας ή - τουλάχιστον δίμηνη συνεχής ανικανότητα για εργασία ή - τουλάχιστον δίμηνη αποχή από την εργασία λόγω άδειας κυοφορίας- λοχείας. Το επίδομα που χορηγεί ο ΟΑΕΔ σε πάνω από 300.000 οικογένειες, θα είναι φέτος μειωμένο κατά 50% λόγω της μείωσης των εργοδοτικών εισφορών κατά 3,9 ποσοστιαίες μονάδες.
 Όλες οι ειδήσεις 14 Ιούλιος 2014 09:49:20


text:
1814 αγγελίες στον ιδωτικό τομεα μέσω ΟΑΕΔ (17/9/12) - e-theseis
 Home εργασία 1814 αγγελίες στον ιδωτικό τομεα μέσω ΟΑΕΔ (17/9/12)
 1814 αγγελίες στον ιδωτικό τομεα μέσω ΟΑΕΔ (17/9/12)
 e-theseis. gr 5:50 μ.μ. εργασία,
 Δημοσιεύουμε τις αγγελίες εργασίας όπως καταχωρούνται κάθε εβδομάδα και διανέμονται από τον ΟΑΕΔ. Αυτην την εβδομάδα οι θέσεις είναι 1.814
 Για να δείτε τις θέσεις πατήστε Εδω
 Θα πρέπει να γνωρίζετε ότι από την στιγμή που οι θέσεις δημοσιεύονται υπάρχει δυνατότητα κάλυψης τους από υποψηφίους. Σας συμβουλέυουμε όταν επισκέπτεστε τον τοπικό σας κατάστημα ΟΑΕΔ να γνωρίζεται και τον κωδικό της θέσης που σας ενδιαφέρει.
 Επικοινωνία με τα κατά τόπους γραφεία ΟΑΕΔ:
 ΑΘΗΝΑ Διοίκηση ΟΑΕΔ – Διεύθυνση Απασχόλησης Εθνικής Αντίστασης 8 Τ.Κ. 16610, Τ.Θ. 77017 Γλυφάδα Τηλ. (01) 9989131-3
 ΟΑΕΔ – Γραφείο Εργασίας Καλλιθέας Μαντζαριωτάκη 57, Τ.Κ. 17672, Καλλιθέα Τηλ. (01) 9568887
 ΟΑΕΔ – Γραφείο Στελεχών Επιχειρήσεων Πειραιώς 52 Τ.Κ. 10436, Αθήνα Τηλ. (01) 5242327, 5245605
 ΟΑΕΔ – Γραφείο Εργασίας Περιστερίου Βας. Αλεξάνδρου 69 Τ.Κ. 12131, Περιστέρι
 ΠΕΙΡΑΙΑΣ ΟΑΕΔ – Γραφείο Εργασίας Πειραιά Καθολικής Εκκλησίας 1, Τ.Κ. 18531, Πειραιάς Τηλ. 4172453
 ΘΕΣ/ΝΙΚΗ ΟΑΕΔ – Περ/κή Δ/νση Μακεδονίας Δωδεκανήσου 10α, Τ.Κ. 54012, Τ.Θ. 19466 Θεσ/νίκη Τηλ. (031) 545929, 554418
 ΟΑΕΔ – Τ.Υ. 25ης Μαρτίου – Καθ. Παπαδάκη 20, Τ.Κ. 54012, Τ.Θ. 19466, Θεσσαλονίκη
 ΚΕΡΚΥΡΑ ΟΑΕΔ – Υ.Ν. Κέρκυρας Ζαβιτσιάνου 17, Τ.Θ. 49100, Κέρκυρα Τηλ. (0661) 48219
 ΗΡΑΚΛΕΙΟ ΟΑΕΔ – Γ.Ε. Ηρακλείου Κρήτης Θησέως 3, Τ.Κ. 71110, Τ.Θ. 18 54, Ψαράδικα Ηρακλείου Τηλ. (081) 280905, 341567
 ΡΟΔΟΣ ΟΑΕΔ – Υ.Ν. Δωδεκανήσου Θ. Σοφούλη 93, Τ.Κ. 85100, Ρόδος Τηλ. (0241) 28910
 Υπουργείο Εργασίας – Επιθεώρηση Εργασίας Ζέφυρος, Τ.Κ. 85100, Ρόδος Τηλ. (0241) 55736
 ΠΑΤΡΑ ΟΑΕΔ – Γραφείο Εργασίας Πάρτας Κανάρη 54, Τ.Κ. 26222, Πάτρα Τηλ. (061) 313002, 316269
 ΒΟΛΟΣ ΟΑΕΔ – Γραφείο Εργασίας Βόλου Μαγνήτων 153, Τ.Κ. 38333, Βόλος Τηλ. (0421) 34880
 ΛΑΡΙΣΑ ΟΑΕΔ – Γραφείο Εργασίας Λάρισας Ερμογένους 10, Τ.Κ. 41447, Λάρισα Τηλ. (041) 256293
 ΞΑΝΘΗ ΟΑΕΔ – Γραφείο Εργασίας Ξάνθης Κιουτάχειας & Α. Δημητρίου 27, Τ.Κ. 67100, Ξάνθη Τηλ. (0541) 70550
 ΙΩΑΝΝΙΝΑ ΟΑΕΔ – Γραφείο Εργασίας Ιωαννίνων Τσακάλωφ 7, Τ.Κ. 45332, Ιωάννινα Τηλ.(0651) 20675
 ΚΑΒΑΛΑ ΟΑΕΔ – Γραφείο Εργασίας Καβάλας Περιγιάλι, Τ.Κ. 65110, Τ.Θ. 1324, Καβάλα Τηλ. (051) 224410
 ΧΑΝΙΑ ΟΑΕΔ – Υ.Ν. Χανίων Κύπρου & Ν. Φωκά, Τ.Κ. 73100, Χανιά Κρήτης Τηλ. (0821) 45515
 ΚΑΛΑΜΑΤΑ ΟΑΕΔ – Γραφείο Εργασίας Μεσσηνίας Ομήρου 14, Τ.Κ. 24110, Καλαμάτα Τηλ. (0721) 96590
 Tags # εργασία
 Αναρτήθηκε από e-theseis. gr στις 5:50 μ.μ.
 Προγραμματιστές/Αναλυτές (2) από το Ινστιτούτο Βιώσιμης Κινητικότητας & Δικτύων Μεταφορών
 2 θέσεις στο Ινστιτούτο Βιώσιμης Κινητικότητας Το Ινστιτούτο Βιώσιμης Κινητικότητας & Δικτύων Μεταφορών - IMET του Εθνικού Κέντρου...
 2.611 συμβασιούχοι σε ΚΑΠΗ-παιδικούς σταθμούς
 Διαγωνισμοί-εξπρές για κάλυψη των αναγκών Αίτημα πρόσληψης 2.611 συμβασιούχων υπαλλήλων διαφόρων ειδικοτήτων στους δήμους όλης της χώρας...


text:
Διαγωνισμοί – Σελίδα 2 – Υπουργείο Εσωτερικών
 10.04.2019 Αρ. Πρ. 26701 Πρόσκληση εκδήλωσης ενδιαφέροντος για την προμήθεια λογισμικού και καλωδίων για τις ανάγκες των Data Centers του ΥΠΕΣ εν όψει των επερχόμενων εκλογών του Μαΐου 2019
 Ημερομηνία Διενέργειας: 16.04.2019
 09.04.2019 Αρ. Πρ. 26130 Αίτημα για την προμήθεια και τοποθέτηση μεταλλικών ραφιών τύπου DEXION, για τις ανάγκες αρχειοθέτησης του Τμήματος Ειδικού Ληξιαρχείου.
 Ημερομηνία Διενέργειας: 12.04.2019
 09.04.2019 Αρ. Πρ. 26439 Πρόσκληση εκδήλωσης ενδιαφέροντος για κατάθεση οικονομικών προσφορών προμήθειας φωτοτυπικών μηχανημάτων, για την εύρυθμη λειτουργία των Υπηρεσιών του ΥΠΕΣ και τις ανάγκες των επερχόμενων εκλογών του 2019.
 Ημερομηνία Διενέργειας: 17.04.2019
 04.04.2019 Αρ. Πρ. 24920 Πρόσκληση εκδήλωσης ενδιαφέροντος για κατάθεση οικονομικών προσφορών για την προμήθεια συσκευής τηλεδιάσκεψης για τις ανάγκες του ΥΠ.ΕΣ.
 Ημερομηνία Διενέργειας: 09.04.2019
 03.04.2019 Αρ. Πρ. 24455 Πρόσκληση για την παροχή υπηρεσιών αποστολής αντικειμένων επιστολικού ταχυδρομείου και δεμάτων για την κάλυψη των αναγκών του Υπουργείου Εσωτερικών και των Περιφερειακών Ενοτήτων ενόψει των επικείμενων Εκλογών της εντός του 2019
 03.04.2019 Αρ. Πρ. 24543 Αίτημα για αντικατάσταση σπασμένου τζαμιού στον 6ο όροφο του Ειδικού Ληξιαρχείου του ΥΠ.ΕΣ.
 01.04.2019 Αρ. Πρ. 23689 Πρόσκληση εκδήλωσης ενδιαφέροντος για κατάθεση οικονομικών προσφορών για την προμήθεια επίπλων ενόψει των επερχόμενων εντός του 2019 εκλογών.
 Ημερομηνία Διενέργειας: 05.04.2019
 21.03.2019 Αρ. Πρ. 20978 Αίτημα για την παροχή υπηρεσιών τεχνικής υποστήριξης και συντήρησης των φωτοαντιγραφικών μηχανημάτων Canon και Samsung του Υπουργείου Εσωτερικών και Panasonic & INEO της Γενικής Γραμματείας Ισότητας των Φύλων
 Ημερομηνία Διενέργειας: 28.03.2019
 20.03.2019 Αρ. Πρ. 20744 Πρόσκληση για την προμήθεια φωτοαντιγραφικού χαρτιού Α4 για την κάλυψη των αναγκών του Υπουργείου Εσωτερικών ενόψει των επικείμενων Εκλογών της εντός του 2019
 Ημερομηνία Διενέργειας: 27.03.2019
 20.03.2019 Αρ. Πρ. 20783 Πρόσκληση για την παροχή υπηρεσιών ταχυμεταφοράς εγγράφων για την κάλυψη των αναγκών του Υπουργείου Εσωτερικών ενόψει των επικείμενων Εκλογών της εντός του 2019
 15.03.2019 Αρ. Πρ. 18780 Ενοικίαση αίθουσας για τη συνδιοργάνωση συνεδρίου
 Ημερομηνία Διενέργειας: 18.03.2019
 15.03.2019 Αρ. Πρ. 19224 Αίτημα για την προμήθεια μονάδων ηλεκτρονικών υπολογιστών και οθονών ενόψει των εκλογών του Μαΐου 2019
 Ημερομηνία Διενέργειας: 21.03.2019
 15.03.2019 Αρ. Πρ. 19615 Αίτημα για προμήθεια εξοπλισμού αναβάθμισης των τριών συστημάτων ελέγχου πρόσβασης που είναι εγκατεστημένα στους χώρους των DATA CENTER του ΥΠΕΣ, και παροχής υπηρεσιών εγκατάστασης και παραμετροποίησης του λογισμικού διαχείρισης CENTAUR
 15.03.2019 Αρ. Πρ. 19227 Αίτημα για την προμήθεια αναλωσίμων ηλεκτρονικών υπολογιστών και φωτοτυπικών μηχανημάτων (μελανιών, τόνερ και drum) ενόψει των Ευρωεκλογών και Δημοτικών-Περιφερειακών εκλογών 2019
 14.03.2019 Αρ. Πρ. 18594 Αίτημα για την προμήθεια UPS για τα Data Center του ΥΠ.ΕΣ., ενόψει των επερχόμενων εκλογών του 2019
 Ημερομηνία Διενέργειας: 19.03.2019


text:
Θηλυκό.net: ΟΑΕΔ: Από σήμερα ανανέωση κάρτας ανεργίας!
 Home Επικαιρότητα Εργασιακά ΟΑΕΔ: Από σήμερα ανανέωση κάρτας ανεργίας!
 ΟΑΕΔ: Από σήμερα ανανέωση κάρτας ανεργίας!
 Σύμφωνα με επίσημη ανακοίνωση που εξέδωσε η διοίκηση του ΟΑΕΔ , από σήμερα Δευτέρα 13 Φεβρουαρίου 2017 έως και την Παρασκευή 31 Μαρτίου 2017 οι εγγεγραμμένοι στο Μητρώο Ανέργων του ΟΑΕΔ θα μπορούν να προσέρχονται και στις Υπηρεσίες ΚΠΑ2 για την ανανέωση των δελτίων ανεργίας τους. Η ταλαιπωρία που επικρατεί στα ΚΕΠ της χώρας λόγω Κοινωνικού Εισοδήματος Αλληλεγγύης (ΚΕΑ), ανάγκασε τον ΟΑΕΔ να προσφέρει και τα Κέντρα Προώθησης της Απασχόλησης (ΚΠΑ2) στους ανέργους για να ανανεώσουν το δελτίο τους.
 Έτσι παρέχεται και άλλη μία επιλογή στους ανέργους για ανανέωση της κάρτας ανεργίας τους, εκτός από την ηλεκτρονική διαδικασία μέσω κλειδάριθμου, ή την επίσκεψη σε κάποιο ΚΕΠ, όπως ίσχυε έως τώρα.
 Αξίζει να επισημανθεί ότι, μόλις πριν από ένα έτος, ο ΟΑΕΔ είχε αποφασίσει να εξαιρέσει τα ΚΠΑ2 από αυτήν ακριβώς τη διαδικασία, θέλοντας να περιορίσει το φόρτο εργασίας στα «γκισέ» των καταστημάτων του. Τώρα, αποφασίζει το ακριβώς αντίθετο, θέλοντας να διευκολύνει τα ΚΕΠ μετά το τεράστιο πρόβλημα προσέλευσης κοινού, που αντιμετωπίζουν, λόγω ΚΕΑ. Είναι προφανές ότι οι άνεργοι για κάποιο χρονικό διάστημα θα έχουν μία επιπλέον επιλογή, η οποία όμως μάλλον θα αυξήσει την γκρίνια και την ταλαιπωρία στα ΚΠΑ2 του ΟΑΕΔ .
 Υπενθυμίζεται ότι είναι αρκετά τα κρούσματα επεισοδίων που έχουν λάβει χώρα τον τελευταίο μήνα σε διάφορα ΚΠΑ2 από αγανακτισμένους ανέργους, επειδή και το ηλεκτρονικό σύστημα του ΟΑΕΔ δεν μπορεί να ανταποκριθεί στη μαζική υποβολή αιτήσεων που προκύπτει κατά καιρούς. Ο ΟΑΕΔ ανακοινώνει ότι από τη Δευτέρα 13 Φεβρουαρίου 2017 έως και την Παρασκευή 31 Μαρτίου 2017 οι εγγεγραμμένοι στο Μητρώο Ανέργων του Οργανισμού θα μπορούν να προσέρχονται και στις Υπηρεσίες ΚΠΑ2 για την ανανέωση των δελτίων ανεργίας τους.


text:
Παραλαβή βεβαιώσεων που εκκρεμούν στην επερχόμενη Γεν. Συνέλευση της ΕΤΑΕΔ - Ομοσπονδία Τεχνολόγων Ακτινολόγων Ελλάδος
 Αρχική / Ανακοινώσεις / Παραλαβή βεβαιώσεων που εκκρεμούν στην επερχόμενη Γεν. Συνέλευση της ΕΤΑΕΔ
 Παραλαβή βεβαιώσεων που εκκρεμούν στην επερχόμενη Γεν. Συνέλευση της ΕΤΑΕΔ
 Παρακαλούνται οι κάτωθι συνάδελφοι όπως παρευρεθούν στις εργασίες της Γ.Σ. της ΕΤΑΕΔ (09-05-15, αμφιθέατρο ΓΝΑ «ΚΑΤ», 11.00-14.00) προκειμένου να παραλάβουν τις βεβαιώσεις παρακολούθησης από προηγηθείσες εκδηλώσεις.
 1: Βασσάλου Δέσποινα
 2: Ιωαννίδου Μαρία
 3:Κεφαλλωνίτου Δήμητρα
 4: Μητσογιάννη Βασιλική
 5: Μπρέσκα Ανέζα
 6: Στρίκου Δήμητρα
 7: Τσίπρα Ευαγγελία
 8: Φραγκάκη Παναγιώτα
 9: Δανουρδής Ευάγγελος
 10: Συνοδινού Ν.
 11: Θεόδουλος
 12: Κανουπάκη Αννα
 13: Σκούπρα Ασημίνα
 14: Μπιζιργιάννη Σπυριδούλα -Ελπίδα
 15: Τσαρτσαρή Ελευθερία
 16: Πανοπούλου Ευφροσύνη
 17: Φιλιππώνη Δήμητρα
 Για τους συνάδελφους οι οποίοι δεν δύνανται λόγω ανειλημμένων υποχρεώσεων να παρευρεθούν στην Γ.Σ , θα ακολουθήσει κι άλλη ανακοίνωση προκειμένου να παραλάβουν τις βεβαιώσεις από τα γραφεία του Συλλόγου.
 Οι συνάδελφοι οι οποίοι προέρχονται από επαρχία παρακαλούνται όπως επικοινωνήσουν με το info@otae.gr προκειμένου να ρυθμιστεί η ταχυδρομική αποστολή.
 Γενική Συνέλευση ΕΤΑΕΔ στο Αμφιθέατρο ΚΑΤ
 Λεπτομέρειες παραλαβής των βεβαιώσεων παρακολούθησης του Συνεδρίου
 Η 1η Γενική Συνέλευση των Δ.Σ. των Ενώσεων της Ομοσπονδίας μας είναι γεγονός
 ‹ Γενική Συνέλευση ΕΤΑΕΔ στο Αμφιθέατρο ΚΑΤΟι υποψήφιοι στις προσεχείς εκλογές ΣΤΡΑΕΠΤ στις 16/5/2015. ›


text:
...Ε ί μ α σ τ ε και μεις Ε δ ώ .!: "ΑΙΔΩΣ ΑΡΓΕΙΟΙ" STAGE - ΟΑΕΔ
 Παρασκευή, Νοεμβρίου 6
 "ΑΙΔΩΣ ΑΡΓΕΙΟΙ" STAGE - ΟΑΕΔ
 Σήμερα το πρωι,εκανα μια απο τις καθιερωμένες για τα τελευταία χρόνια τους χειμερινους μήνες επίσκεψη στο κοντινο καταστημα του ΟΑΕΔ.Γνωριζοντας λογω πειρας οτι θα γινεται το αδιαχωρητο λογω του οτι ειμαστε τουριστικη περιοχη και ολες οι επιχειρισεις κλεισανε ηδη (Τελη Οκτωβριου & Νοεμβριο κανουν ολοι οι απολυμενοι εγγραφη στο ταμειο),δεν παραξενευτηκα απο την ατελειωτη ουρα που βρηκα να με περιμένει.Αφου σιγουρεψα την σειρα μου ,βγηκα εξω να κανω ενα τσιγαρο.Εξω απο την εισοδο του κτιριου ομως με περιμενε μια δυσαρεστη εκπληξη!!!
 Βλεπω ενα πηγαδακι απο 4-5 υπαλληλους με τα συνηθησμένα τους χαρτιά στα χερια ,να σκοτωνουν το χρονο τους κανοντας νόμιζα ο μπουφος "διαλλειμα".Συν τοις αλλοις ,μαζι τους και ο προισταμενος.Εεεε! δεν ηθελε και πολυ μου ανεβηκε το αιμα στο κεφαλι, παρόλα αυτα ομως συγκρατηθηκα ,ουτως ή αλλως ειμαι χαμηλων τονων.
 Αναψα το τσιγαρο μου και πλησιασα ,και να η πρωτη σφαλιαρα που με συνεφερε ακουγοντας την μονη λεξη χωρις καν να ρωτησω : STAGE !!! Δεν ειπα κουβεντα,τι να ρωτησω και τι να πω ;;;
 Οτι ακολουθησα και γω τη μαζα και πιστεψα το ΓΑΠ??? Αστο καλυτερα !!!!! Γυρισα μονο στη βαση μου να τα πω τουλαχιστον εδω και οποιος ακουσει/διαβασει.Πηρα μονο ενα χαρτι απο το χερι τους και το αναρτω παρακατω,τα λεει ολα !!!!
 Μονο να σημειωσω τα εξης που τα εζησα με τα ματια μου τα τελευταια 8 χρονια.Οι συγκεκριμενοι υπαλληλοι ειναι εκει απο το 2004, <<συνεχως>> ,οι δυο παλαιοτεροι ηταν αυτοι που εκπαιδευαν τους τρεις που νομιζω οτι "πηγαν" το 2005,Ολοι τους έβγαζαν και βγαζουν το 80% του φορτου εργασιας. Πληροφορηθηκα οτι στον ΟΑΕΔ Πανελαδικα αυτου του τυπου ειναι 700 ατομα ,
 συνολο σε ολο το δημοσιο ειναι 10,000!!!.Δεν εχουν ασφαλεια ,συνταξη? ας γελασω,μονο Ιατρικη περιθαλψη ,και αυτη οτι εξτρα χρειαστει ,το πληρωνουν απο τη τσεπη τους.Δηλαδη , απο αυτους οι μισοι να ειναι ζευγαρια ,εχουν απο πισω τους αλλους 5000 , και κατα προσεγγιση ειναι περιπου 7000 οικογενειες. Και με μισθο?? τα περιβοητα 700€ !!! Και ερχεται σημερα αυτο το κρατος και λεει χωρις ντροπη δια στοματος των εκπροσωπων του οτι "θα πεταχθουν στο δρομο 10000 ατομα" με το προσχημα της τηρησης των νομων???Ποιοι ειναι αυτοι οι νομοι ????
 Αλλαξτε τους αμεσως κυριε Πρωθυπουργε !!! για αυτο σας ψηφισαμε !
 ΑΛΛΙΩΣ ΣΑΣ ΧΑΡΙΖΩ ΤΟΝ ΤΙΤΛΟ ΤΟΥ ΑΡΘΡΟΥ ΜΟΥ, ΣΕ ΟΛΟΥΣ ΣΑΣ ΕΚΕΙ ΠΑΝΩ,ΣΕ ΟΛΑ ΤΑ ΚΟΜΜΑΤΑ,ΟΛΟΙ ΕΧΕΤΕ ΤΕΡΑΣΤΙΑ ΕΥΘΥΝΗ.
 STAGE (ΟΑΕΔ)
 http://www.stage2004.gr/
 info@stage2004.gr & stageoaed@yahoo.gr
 Οι συμβασιούχοι με πρόγραμμα STAGE σε όλους τους Φορείς και όλα τα Υπουργεία της χώρας, με απόφαση της Πανελλαδικής Συντονιστικής Επιτροπής ΑΠΕΧΟΥΜΕ από την εργασία μας την Πέμπτη 5 και την Παρασκευή 6 Νοεμβρίου, διαμαρτυρόμενοι για την αδιαλλαξία της Κυβέρνησης σε σχέση με την επαγγελματική μας αποκατάσταση. Παράλληλα, οργανώνουμε συγκέντρωση διαμαρτυρίας στην πλατεία Ομονοίας (Αθήνα) την Πέμπτη 5 Νοεμβρίου και ώρα 11.00 π.μ. και πορεία προς τη Βουλή.
 Οι συμβασιούχοι με πρόγραμμα STAGE στις Υπηρεσίες του ΟΑΕΔ όλης της χώρας, οι οποίοι ως επί


text:
το πλείστον απασχολούμαστε επί πέντε (5) συναπτά έτη στον ΟΑΕΔ με αδιάλειπτες συμβάσεις, έχοντας λάβει μέρος σε αξιοκρατική διαδικασία υποβολής και αξιολόγησης αιτήσεων, με ανάρτηση αποτελεσμάτων με φθίνουσα σειρά μοριοδότησης και έχοντας αξιολογηθεί έπειτα από την ολοκλήρωση της πρώτης 18μηνης σύμβασής μας από τους προϊσταμένους των Υπηρεσιών (και όχι από τα βουλευτικά γραφεία όπως πολλοί υποθέτουν) συμμετέχουμε στην ΑΠΟΧΗ και
 1.Αναγνώριση των συνεχών και αδιάλειπτων συμβάσεών μας ως συμβάσεις εξαρτημένης εργασίας αορίστου χρόνου και όχι ως «μαθητεία».
 2.Άμεση μετατροπή των συμβάσεών μας σε συμβάσεις εργασίας αορίστου χρόνου.
 3.Καταβολή όλων των ασφαλιστικών και εργασιακών μας δικαιωμάτων από την 1η ημέρα υπογραφής της σύμβασής μας.
 4.Διατήρηση της προσαύξησης κατά 50% σε όλους όσους έχουν εμπειρία συναφή με το αντικείμενο των προκηρυσσόμενων θέσεων, σε περίπτωση έκδοσης προκήρυξης μέσω ΑΣΕΠ.
 5.Κατάργηση όλων των ευέλικτων μορφών εργασίας τόσο στο Δημόσιο όσο και στον Ιδιωτικό Τομέα.
 6.Να μην απολυθεί κανείς εργαζόμενος με πρόγραμμα STAGE.
 Το Διοικητικό Συμβούλιο του Συλλόγου Συμβασιούχων STAGE στον ΟΑΕΔ
 Ετικέτες Επικαιρότητα, Πολιτικη Σημερα


text:
ΑΝΕΑΕΔ ΧΑΝΙΩΝ: Επαναλειτουργία της ιστοσελίδας της ΑΝΕΑΕΔ
 Επαναλειτουργία της ιστοσελίδας της ΑΝΕΑΕΔ
 Με μεγάλη χαρά γνωρίζεται οτι η πλήρως ανανεωμένη ιστοσελίδα της ΑΝΕΑΕΔ είναι πάλι κοντά σας. Τις επόμενες μέρες θα συμπληρωθεί με όλες τις πληροφορίες που λείπουν. Θα θέλαμε να ευχαριστήσουμε ιδιαίτερα την ΑΝΕΑΕΔ Χανίων που τόσο υπομονετικά μας φιλοξένησε όλο αυτό τον καιρό στον παρόντα χώρο.
 Το ΔΣ της ΑΝΕΑΕΔ
 Αναρτήθηκε από ΑΝΕΑΕΔ στις 12:52 μ.μ.


text:
Κήπος Στα Μεσόγεια: Νέες Επιδοτήσεις από ΟΑΕΔ για μείωση της Ανεργίας
 Νέες Επιδοτήσεις από ΟΑΕΔ για μείωση της Ανεργίας
 Ακόμα μια δράση του ΟΑΕΔ έρχεται μέσα στο Φθινόπωρο του 2015 να προστεθεί στις ήδη υπάρχουσες που προωθεί ο οργανισμός στην προσπάθεια να μειώσει την καλπάζουσα ανεργία που πλήττει εδώ και τουλάχιστον 5 χρόνια όλες τις ηλικίες.
 Ιδιαίτερα έχουν πληγεί οι νέοι σε ηλικία πτυχιούχοι που αναζήτησαν μια επαγγελματική ευκαιρία και μια νέα ζωή στο εξωτερικό.
 Είναι η πρώτη φορά (μετά το 1974 που παρατηρείτε πλέων μια μετανάστευση σε τέτοιο βαθμό ) αυτή τη φορά όχι σε εργατικό δυναμικό αλλά σε εξειδικευμένα στελέχη!
 Στήριξη σε όσες επιχειρήσεις κατά το 2015 προχώρησαν σε καθαρή αύξηση της απασχόλησης αλλά και σε νέους ελεύθερους επιχειρηματίες που δημιούργησαν τη δική τους επιχείρηση τα δύο τελευταία έτη παρέχει η δράση «Ενίσχυση ρευστότητας και Απασχόλησης», η οποία αποτελεί και την αυλαία των προγραμμάτων του παλαιού ΕΣΠΑ 2007-2013, όπως είπε νωρίς το μεσημέρι της Τετάρτης ο υφυπουργός Οικονομίας κ. Αλέξης Χαρίτσης.
 Σύμφωνα με τον ίδιο, για τις επιχειρήσεις που πραγματοποίησαν καθαρή αύξηση της απασχόλησης, η ενίσχυση λαμβάνει τη μορφή αναδρομικής κάλυψης του μισθολογικού κόστους. Αντίστοιχα για τους νέους ελεύθερους επαγγελματίες η ενίσχυση, λαμβάνει τη μορφή αναδρομικής κάλυψης τμήματος των δαπανών για ενοίκια, ασφαλιστικές εισφορές και άλλες δαπάνες που σχετίζονται με τη λειτουργία της επιχείρησης. Δηλαδή η συγκεκριμένη δράση δεν αφορά σε νέες προσλήψεις, επίσης δεν αφορά επιχειρήσεις για θέσεις εποχικής απασχόλησης.
 - 9.000 νέες θέσεις εξαρτημένης εργασίας αορίστου χρόνου οι οποίες δημιουργήθηκαν από την 1η Ιανουαρίου 2015 μέχρι και την 31η Αυγούστου του 2015
 - 3.700 πρώην εγγεγραμμένοι άνεργοι οι οποίοι δημιούργησαν τη δική τους επιχείρηση από την 1η Ιανουαρίου 2014 μέχρι και την 31η Αυγούστου 2015.
 Ακόμη ανέφερε ότι το τελευταίο διάστημα υπάρχει πρόοδος στις συζητήσεις με χρηματοπιστωτικά ιδρύματα όπως η παγκόσμια τράπεζα, η ευρωπαϊκή τράπεζα επενδύσεων και η EBRD για χρηματοδότηση στοχευμένων προγραμμάτων. Η πρόεδρος του ΟΑΕΔ κυρία Καραμεσίνη ανέφερε από την πλευρά της ότι αφορά η δράση όσους ήταν εγγεγραμμένοι άνεργοι στο μητρώο του ΟΑΕΔ έξι μήνες πριν την πρόσληψη ή την έναρξη της επιχειρηματικής δραστηριότητας και η επιχορήγηση είναι για 11 μήνες.
 Το πρόγραμμα αυτό έχει διττή ωφέλεια μια και στις επιχειρήσεις δίδετε το κατάλληλο οικονομικό κίνητρο να κάνουν προσλήψεις.
 Σε ό,τι αφορά στη δράση, από τη Δευτέρα θα αναρτηθεί στην ηλεκτρονική σελίδα του ΟΑΕΔ το νέο πρόγραμμα «Ενίσχυση της ρευστότητας και της απασχόλησης», με αριθμό ωφελουμένων 12.700 ατόμων και επιχειρήσεων.
 Από 23 Νοεμβρίου μέχρι 30 Νοεμβρίου 2015 θα γίνονται η σχετικές αιτήσεις ένταξης στο πρόγραμμα για τις επιχειρήσεις που προχώρησαν σε καθαρή αύξηση της απασχόλησης μέσα στο 2015 και για νέους ανθρώπους που άνοιξαν επιχείρηση τα δύο τελευταία χρόνια στις περιφέρειες Ανατολικής Μακεδονίας Θράκης Ηπείρου Ιονίων Νήσων, Θεσσαλίας Δυτικής Ελλάδος Πελοποννήσου Βορείου Αιγαίου και Κρήτης.
 Οι Αγροτικές Ευκαιρίες πιστεύουν ότι η ανάπτυξη μπορεί να προέλθει με μεγάλες Δημόσιες Επενδύσεις αλλά και με μια «Επαναστατική» στροφή στην παραγωγή ποιοτικών προϊόντων με το Ελληνικό σήμα που μετά από την κατάλληλη Ποιοτική μεταποίηση ( προδιαγραφές – πιστοποιήσεις και καλή συσκευασία) να μπορούν περήφανα να γίνουν Εξαγωγή


text:
Μέτρα στήριξης από τον ΟΑΕΔ για όσους επλήγησαν από την πτώχευση της Thomas Cook | Eptanews.gr
 Μέτρα στήριξης από τον ΟΑΕΔ για όσους επλήγησαν από την πτώχευση της Thomas Cook
 Τα μέτρα αφορούν τους εργαζόμενους επιχειρήσεων που επλήγησαν από την πτώχευση της Thomas Cook.
 Μέτρα στήριξης από τον ΟΑΕΔ
 Ο ΟΑΕΔ ως κεντρικός επιχειρησιακός βραχίονας για την καταπολέμηση της ανεργίας, ανταποκρίνεται απέναντι στις εξελίξεις στην αγορά εργασίας, συμμετέχοντας ενεργά στην προσπάθεια της Κυβέρνησης για την άμεση ενίσχυση και προστασία των εργαζομένων και των επιχειρήσεων που επλήγησαν από την πτώχευση της Thomas Cook.
 Σε συνεργασία με το Υπουργείο Τουρισμού και το Υπουργείο Εργασίας και Κοινωνικών Υποθέσεων, ο ΟΑΕΔ προχωρά άμεσα σε ευνοϊκές ρυθμίσεις και δράσεις, με σκοπό αφενός τη στήριξη των εργαζομένων που απολύονται πρόωρα από επιχειρήσεις συνεργαζόμενες με την Thomas Cook και αφετέρου την ενίσχυση των πληγεισών επιχειρήσεων, ώστε να αποφευχθούν οι απολύσεις. Ειδικότερα:
 -Μειώνεται, από 100 σε 80, ο αριθμός των αναγκαίων ημερών εργασίας που πρέπει να έχουν πραγματοποιηθεί για την καταβολή επιδόματος ανεργίας, σε εργαζόμενους επιχειρήσεων που επλήγησαν από την πτώχευση της Thomas Cook.
 -Επεκτείνεται ο συνολικός χρόνος καταβολής του επιδόματος ανεργίας κατά ένα μήνα, σε απολυμένους των πληγεισών επιχειρήσεων.
 -Καταρτίζεται άμεσα ειδικό πρόγραμμα διατήρησης θέσεων εργασίας για τις πληγείσες επιχειρήσεις.
 Ο νέος ΟΑΕΔ βρίσκεται κοντά στον εργαζόμενο και στις επιχειρήσεις και με βήματα γρήγορα, στοχευμένα και αποφασιστικά, διασφαλίζει το θεμελιώδες δικαίωμα στην εργασία.
 Πρόγραμμα Κοινωφελούς Εργασίας – Στις 11 το πρωί ανοίγει η φόρμα υποβολής αιτήσεων για 36.500 θέσεις – Τι ισχύει για την μοριοδότηση
 ΟΑΕΔ – Τι ισχύει για την έκτακτη αποζημίωση των εποχικά εργαζομένων σε τουρισμό και εστίαση
 ΟΑΕΔ – Τελευταία προθεσμία για την οικονομική ενίσχυση των 400 ευρώ σε μακροχρόνια ανέργους


text:
Αιτήσεις για τη νέα κοινωφελή εργασία του ΟΑΕΔ – Futures and Options
 Ξεκίνησαν οι αιτήσεις στον ΟΑΕΔ για 3.494 θέσεις πλήρους απασχόλησης, στο πλαίσιο του Προγράμματος Κοινωφελούς Εργασίας (Β ́κύκλος) σε 17 Δήμους- θύλακες υψηλής ανεργίας. Αίτηση μπορούν να υποβάλλουν οι ενδιαφερόμενοι άνεργοι, ηλικίας 18 ετών και άνω, οι οποίοι είναι εγγεγραμμένοι στο μητρώο του οργανισμού.
 Στόχος της συγκεκριμένης δράσης είναι η άμεση αντιμετώπιση της ανεργίας πληθυσμιακών ομάδων που πλήττονται σε μεγαλύτερο βαθμό, καθώς και η αναβάθμιση των προσόντων των συμμετεχόντων, προκειμένου να γίνει πιο εύκολη η επανένταξή τους στην αγορά εργασίας, με πρόσθετη κατάρτιση και παροχή συμβουλευτικών υπηρεσιών.
 Τo Πρόγραμμα του ΟΑΕΔ «Κοινωφελούς Χαρακτήρα σε 17 Δήμους» συγχρηματοδοτείται από την Ελλάδα και το Ευρωπαϊκό Κοινωτικό Ταμείο της Ευρωπαϊκής Ένωσης μέσω του επιχειρησιακού προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».
 Μέλη οικογενειών στις οποίες δεν εργάζεται κανείς και στις οποίες και οι δυο σύζυγοι είναι άνεργοι εγγεγραμμένοι στον ΟΑΕΔ
 Εγγεγραμμένοι άνεργοι στα μητρώα ανέργων του ΟΑΕΔ για μεγάλο χρονικό διάστημα
 Άνεργοι πτυχιούχοι ΑΕΙ πανεπιστημιακού και τεχνολογικού τομέα για κάλυψη θέσεων εργασίας με βάση τα τυπικά προσόντα τους
 Εγγεγραμμένοι άνεργοι άνω των 29 ετών
 Εγγεγραμμένοι στα μητρώα ανέργων για άτομα με ειδικές ανάγκες (ΑμΕΑ) του ΟΑΕΔ
 Η υποβολή των αιτήσεων είναι αποκλειστικά ηλεκτρονική μέσω της επίσημης ιστοσελίδας του ΟΑΕΔ, στο πεδίο υποβολής ηλεκτρονικής αίτησης, από χρήστες πιστοποιημένους στις Ηλεκτρονικές Υπηρεσίες του οργανισμού, με την εισαγωγή των κωδικών πρόσβασης (Ονομασία Χρήστη και Συνθηματικό). Οι ενδιαφερόμενοι μπορούν να επιλέξουν μία (1) μόνο ειδικότητα τοποθέτησης από τις αναφερόμενες στη σχετική λίστα του Παραρτήματος Ι της Δημόσιας Πρόσκλησης, Νο 8/2017 και μέχρι τρεις (3) Επιβλέποντες Φορείς.
 Η υλοποίηση της δράσης κατάρτισης θα πραγματοποιηθεί με το αντίστοιχο σύστημα επιταγών (voucher) στο σύνολο των ωφελουμένων. Οι ωφελούμενοι θα εργάζονται στη θέση για την οποία έχουν επιλεχθεί και μία ημέρα της εβδομάδας θα συμμετέχουν σε προγράμματα κατάρτισης, τα οποία θα ξεκινήσουν μετά τον 2ο μήνα του προγράμματος. Στην περίπτωση που κάποιος ωφελούμενος δεν επιλέξει να παρακολουθήσει το παραπάνω πρόγραμμα κατάρτισης, θα εργάζεται και τις πέντε (5) ημέρες της εβδομάδας. Αναφορικά με τη παροχή συμβουλευτικών υπηρεσιών, θα προσφέρονται στις αρμόδιες Υπηρεσίες ΚΠΑ2 του ΟΑΕΔ δύο υποχρεωτικές συνεδρίες στους ωφελούμενους κατά την είσοδο και την έξοδό τους από το πρόγραμμα.
 αιτήσεις δράση κοινωφελής εργασία ΟΑΕΔ πρόγραμμα κατάρτισης 2017-07-17
 Tags αιτήσεις δράση κοινωφελής εργασία ΟΑΕΔ πρόγραμμα κατάρτισης
 Προηγούμενο Βραδιά tango στη Μονή Λαζαριστών
 Next Πρόγραμμα ΕΣΠΑ για τον ιαματικό τουρισμό


text:
Δωρεάν παραχώρηση διατηρητέων κτιρίων από τον ΟΑΕΔ στην Ελευσίνα για την Πολιτιστική Πρωτεύουσα | Έθνος
 ΠΟΛΙΤΙΣΜΟΣ 03.10.2019 19:48
 Τελευταία Ενημέρωση 04.10.2019 00:31
 Βασικός στόχος είναι η εκμετάλλευσή των κτιρίων για τις ανάγκες των εκδηλώσεων της Ελευσίνας Πολιτιστικής Πρωτεύουσας 2021
 Η διαχείρηση σειράς διατηρητέων κτιρίων του ΟΑΕΔ περνά, για τα επόμενα 99 χρόνια, στον Δήμο Ελευσίνας με σκοπό να χρησιμοποιηθούν για τις ανάγκες των εκδηλώσεων που θα διοργανωθούν το 2021, οπότε η Ελευσίνα θα είναι, επισήμως, Πολιτιστική Πρωτεύουσα της Ευρώπης.
 Η δωρεάν παραχώρηση, η πρόταση για την οποία είχε κατατεθεί τον περασμένο Ιανουάριο, επικυρώθηκε με την σημερινή υπογραφή ειδικής σύμβασης χρησιδανείου από τους εκπροσώπους της διοίκησης του ΟΑΕΔ και της Δημοτικής Αρχής αντίστοιχα.
 Ανάμεσα στα κτίρια που παραχωρήθηκαν είναι ένα παλαιό διατηρητέο βιομηχανικό κτίριο (πρώην Ελαιουργική) μετά του περιβάλλοντος χώρου, επί της παραλιακής οδού Κανελλοπούλου, που βρίσκεται στον υπό αποπεράτωση οικισμό εργατικών κατοικιών ΕΛΕΥΣΙΝΑ IV, 40 κατοικίες, δύο παλαιά διατηρητέα βιομηχανικά κτίρια (πρώην ΙΡΙΣ) μετά του περιβάλλοντος χώρου τους και μία παλαιά υψικάμινος, που βρίσκεται στον υπό αποπεράτωση οικισμό εργατικών κατοικιών («ΕΛΕΥΣΙΝΑ V») 40 κατοικιών.
 Ο διοικητής του ΟΑΕΔ Σπύρος Πρωτοψάλτης
 «Δηλώνουμε «παρών» στις ανάγκες που εκδηλώνονται τόσο σε εθνικό όσο και σε τοπικό επίπεδο, στον μεγάλο αγώνα για τη μείωση της ανεργίας αλλά και σε μια σειρά κοινωνικών ζητημάτων. Θέλουμε ο νέος ΟΑΕΔ να είναι συγχρονισμένος και με τις ανάγκες των τοπικών κοινωνιών» δήλωσε χαρακτηριστικά ο Διοικητής ΟΑΕΔ Σπύρος Πρωτοψάλτης.
 Ο Δήμαρχος Ελευσίνας Αργύρης Οικονόμου
 «Η Ελευσίνα και η Δυτική Αττική είναι περιοχές στις οποίες υπήρχε μεγάλη βιομηχανική ανάπτυξη. Προσβλέπουμε μέσα από συντονισμένες και από κοινού δράσεις και παροχές, όπως αυτή της ολοκλήρωσης των Εργατικών Κατοικιών, στην ικανοποίηση διαχρονικών αιτημάτων που έχει η κοινωνία της πόλης μας» πρόσθεσε ο Δήμαρχος Ελευσίνας, Αργύρης Οικονόμου


text:
Σύστημα παραγωγής δευτερογενών δεδομένων και διαχείρισης δεικτών
 21 Datasets || Στατιστικά Δεικτών: Total: 1184 | Not Ready: 871 | Succeed: 265 | Failed: 0
 Βήματα: Επιλέξτε το dataset τον επιθυμητό δείκτη το επιθυμητό επίπεδο χώρας
 * Σετ Δεδομένων (Θεματική)
 Εκπ Ενηλίκων Κατάδικοι Απασχόληση και εισόδημα Μεταναστευτική Κίνηση Οαεδ Ανεργία Γάμοι Αστυνομία Φυσική Κίνηση Δείκτες Καταστ Απασχ Ξενοφοβία Ασφαλ ΟΑΕΕ Πρόσφυγες Δείκτες Υγεία Ιθαγένεια Άδειες παραμονής Εισόδημα Ασφαλ ΙΚΑ Εκπαίδευση Παλιννοστούντων Λύκειο Εκπαίδευση Παλιννοστούντων Γυμνάσιo Εκπαίδευση Παλιννοστούντων Δημοτικό Λοιπά Δημογραφικά Στέγαση
 * Δείκτης
 Αριθμός Ελληνίδων γυναικών που επισκέπτονται σπίτια μεταναστών προς τις Ελληνίδες γυναίκες που δεν τα επισκέπτονται καθόλου Αριθμός παλιννοστούντων/ομογενών που επισκέπτονται σπίτια μεταναστών προς τους παλιννοστούντες/ομογενείς που δεν τα επισκέπτονται καθόλου. Αριθμός ανδρών παλιννοστούντων/ομογενών που επισκέπτονται σπίτια μεταναστών προς τους άνδρες παλιννοστούντες/ομογενείς που δεν τα επισκέπτονται καθόλου. Αριθμός γυναικών παλιννοστούντων/ομογενών που επισκέπτονται σπίτια μεταναστών προς τις γυναίκες παλιννοστούντες/ομογενείς που δεν τα επισκέπτονται καθόλου. Αριθμός Ελλήνων που καλούν στο σπίτι τους μετανάστες προς τους Έλληνες που δεν τους καλούν Αριθμός Ελλήνων ανδρών που καλούν στο σπίτι τους μετανάστες προς τους Έλληνες άνδρες που δεν τους καλούν Αριθμός Ελληνίδων γυναικών που καλούν στο σπίτι τους μετανάστες προς τις Ελληνίδες γυναίκες που δεν τους καλούν Αριθμός παλιννοστούντων/ομογενών που καλούν στο σπίτι τους μετανάστες προς τους παλιννοστούντες/ομογενείς που δεν τους καλούν Αριθμός ανδρών παλιννοστούντων/ομογενών που καλούν στο σπίτι τους μετανάστες προς τους παλιννοστούντες/ομογενείς που δεν τους καλούν Αριθμός γυναικών παλιννοστούντων/ομογενών που καλούν στο σπίτι τους μετανάστες προς τις γυναίκες παλιννοστούντες/ομογενείς που δεν τους καλούν Δείκτης συμμετοχής ανδρών σε επιμορφωτικά σεμινάρια / προγράμματα Αριθμός γυναικών παλιννοστούντων/ομογενών που τα παιδιά τους παίζουν με παιδιά μεταναστών προς τις γυναίκες παλιννοστούντες/ομογενείς που τα παιδιά τους δεν παίζουν με παιδιά μεταναστών Δείκτης μεταβολής των αιτήσεων από αλλοδαπούς για την απόκτηση προσφυγικής ιδιότητας Αριθμός Ελληνίδων γυναικών που τα παιδιά τους παίζουν με παιδιά μεταναστών προς τις Ελληνίδες γυναίκες που τα παιδιά τους δεν παίζουν με παιδιά μεταναστών Αριθμός παλιννοστούντων/ομογενών που τα παιδιά τους παίζουν με παιδιά μεταναστών προς τους παλιννοστούντες/ομογενείς που τα παιδιά τους δεν παίζουν με παιδιά μεταναστών Αριθμός ανδρών παλιννοστούντων/ομογενών που τα παιδιά τους παίζουν με παιδιά μεταναστών προς τους άνδρες παλιννοστούντες/ομογενείς που τα παιδιά τους δεν παίζουν με παιδιά μεταναστών Αριθμός Ελλήνων που λαμβάνουν υπηρεσίες από μετανάστες προς τους Έλληνες που δεν λαμβάνουν υπηρεσίες από μετανάστες Αριθμός Ελλήνων ανδρών που λαμβάνουν υπηρεσίες από μετανάστες προς τους Έλληνες άνδρες που δεν λαμβάνουν υπηρεσίες από μετανάστες Αριθμός Ελληνίδων γυναικών που λαμβάνουν υπηρεσίες από μετανάστες προς τις Ελληνίδες γυναίκες που δεν λαμβάνουν υπηρεσίες από μετανάστες Αριθμός παλιννοστούντων/ομογενών που λαμβάνουν υπηρεσίες από μετανάστες προς τους παλιννοστούντες/ομογενείς που δεν λαμβάνουν υπηρεσίες από μετανάστες Αριθμός ανδρών παλιννοστούντων/ομογενών που λαμβάνουν υπηρεσίες από μετανάστες προς τους άνδρες παλιννοστούντες/ομογενείς που δεν λαμβάνουν υπηρεσίες από μετανάστες Διάμεση άποψη των Ελλήνων για το αν πρέπει να νομιμοποιηθούν οι μετανάστες που ζουν εδώ > 5 χρόνια (1.Διαφωνώ Απόλυτα, 2. Διαφωνώ, 3. Είμαι ουδέτερος, 4. Συμφωνώ, 5. Συμφωνώ απόλυτα) Διάμεση άποψη των Ελλήνων για το αν είναι απαραίτητο το μέτρο για φράκτη στα σύνορα (1.Διαφωνώ Απόλυτα, 2. Διαφωνώ, 3. Είμαι ουδέτερος, 4. Συμφωνώ, 5. Συμφωνώ απόλυτα) Διάμεση άποψη των


text: Ελλήνων για το αν πρέπει το κράτος να δώσει ελληνική υπηκοότητα στα παιδιά μεταναστών (1.Διαφωνώ Απόλυτα, 2. Διαφωνώ, 3. Είμαι ουδέτερος, 4. Συμφωνώ, 5. Συμφωνώ απόλυτα) Αριθμός Αλλοδαπών που υποστηρίζουν ότι η επαφή τους με τους Έλληνες είναι ουσιαστική προς το σύνολο των αλλοδαπών Αριθμός Αλλοδαπών ανδρών που υποστηρίζουν ότι η επαφή τους με τους Έλληνες είναι ουσιαστική προς το σύνολο των αλλοδαπών ανδρών Αριθμός Αλλοδαπών γυναικών που υποστηρίζουν ότι η επαφή τους με τους Έλληνες είναι ουσιαστική προς το σύνολο των αλλοδαπών γυναικών Αριθμός Αλλοδαπών που υποστηρίζουν ότι η επαφή τους με τους Έλληνες είναι επιφανειακή προς το σύνολο των αλλοδαπών Αριθμός Αλλοδαπών ανδρών που υποστηρίζουν ότι η επαφή τους με τους Έλληνες είναι επιφανειακή προς το σύνολο των αλλοδαπών ανδρών Αριθμός Αλλοδαπών γυναικών που υποστηρίζουν ότι η επαφή τους με τους Έλληνες είναι επιφανειακή προς το σύνολο των αλλοδαπών γυναικών Αριθμός Αλλοδαπών που υποστηρίζουν ότι η επαφή τους με τους Έλληνες είναι ισότιμη προς το σύνολο των αλλοδαπών Αριθμός Αλλοδαπών ανδρών που υποστηρίζουν ότι η επαφή τους με τους Έλληνες είναι ισότιμη προς το σύνολο των αλλοδαπών ανδρών Αριθμός Αλλοδαπών ανδρών που υποστηρίζουν ότι η επαφή τους με τους Έλληνες χαρακτηρίζεται από απόσταση προς το σύνολο των αλλοδαπών ανδρών Αριθμός Αλλοδαπών που υποστηρίζουν ότι η επαφή τους με τους Έλληνες είναι αλληλέγγυα προς το σύνολο των αλλοδαπών Αριθμός Αλλοδαπών ανδρών που υποστηρίζουν ότι η επαφή τους με τους Έλληνες είναι αλληλέγγυα προς το σύνολο των αλλοδαπών ανδρών Αριθμός Αλλοδαπών γυναικών που υποστηρίζουν ότι η επαφή τους με τους Έλληνες είναι αλληλέγγυα προς το σύνολο των αλλοδαπών γυναικών Αριθμός Αλλοδαπών που υποστηρίζουν ότι η επαφή τους με τους Έλληνες είναι ουδέτερη προς το σύνολο των αλλοδαπών Αριθμός Αλλοδαπών ανδρών που υποστηρίζουν ότι η επαφή τους με τους Έλληνες είναι ουδέτερη προς το σύνολο των αλλοδαπών ανδρών Αριθμός Αλλοδαπών γυναικών που υποστηρίζουν ότι η επαφή τους με τους Έλληνες είναι ουδέτερη προς το σύνολο των αλλοδαπών γυναικών Διάμεση άποψη των Αλλοδαπών για το αν οι αλλοδαποί βοηθούν την Ελλάδα να ανοιχτεί σε νέες ιδέες / κουλτούρες (1.Διαφωνώ Απόλυτα, 2. Διαφωνώ, 3. Είμαι ουδέτερος, 4. Συμφωνώ, 5. Συμφωνώ απόλυτα) Διάμεση άποψη των Αλλοδαπών για το αν οι αλλοδαποί βοηθούν την Ελλάδα να αναπτυχθεί οικονομικά (1.Διαφωνώ Απόλυτα, 2. Διαφωνώ, 3. Είμαι ουδέτερος, 4. Συμφωνώ, 5. Συμφωνώ απόλυτα) Αριθμός Αλλοδαπών που τα παιδιά τους παίζουν με παιδιά Ελλήνων προς τους Αλλοδαπούς που τα παιδιά τους δεν παίζουν με παιδιά Ελλήνων Αριθμός Αλλοδαπών ανδρών που τα παιδιά τους παίζουν με παιδιά Ελλήνων προς τους Αλλοδαπούς άνδρες που τα παιδιά τους δεν παίζουν με παιδιά Ελλήνων Διάμεση άποψη των Αλλοδαπών για το αν οι αλλοδαποί πρέπει να αποδεχτούν τους κανόνες της ελληνικής κοινωνίας σύντομα(1.Διαφωνώ Απόλυτα, 2. Διαφωνώ, 3. Είμαι ουδέτερος, 4. Συμφωνώ, 5. Συμφωνώ απόλυτα) Διάμεση άποψη των Αλλοδαπών για το αν οι ιδέες των Ελλήνων σε θέματα οικογένειας είναι ίδιες με αυτές των αλλοδαπών (1.Διαφωνώ Απόλυτα, 2. Διαφωνώ, 3. Είμαι ουδέτερος, 4. Συμφωνώ, 5. Συμφωνώ απόλυτα) Αριθμός Αλλοδαπών που υποστηρίζουν ότι η καλύτερη πολιτική για την βελτίωση της θέσης τους είναι η αφομοίωσή τους